Yuda Nikɔtɔma Amɛ Kɛ Hu Ngɛ Ngmɔ Mi | A Nɛ O Le Lo?\nKANE NGƐ Acholi Afrikaans Albanian Amharic Angola Mumuihi A Gbi Arabic Armenian Australia Mumuihi A Gbi Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Digor Dutch Efik English Estonian Ewe Fijian Finnish Fon French Ga Georgian German Greek Guarani Gujarati Gun Hausa Hebrew Hiligaynon Hindi Hungarian Ibanag Icelandic Igbo Iloko India Mumuihi A Gbi Indonesian Isoko Italian Japanese Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lhukonzo Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mingrelian Mixe Mongolian Moore Myanmar Ndau Ndebele Ndebele (Zimbabwe) Ndonga Nepali Nigeria Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Portuguese Punjabi Quechua (Bolivia) Romanian Runyankore Russian Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Spania Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Turkish Turkmen Tuvaluan Twi Tzotzil Ukrainian Urdu Urhobo Uruund Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu\nAnɛ e ji anɔkuale kaa blema a, nɔ ko ma nyɛ maa je blɔ nɛ e ya du hu kɛ wo nɔ ko ngmɔ mi lo?\nBlema womi Digest nɛ Emperor Justinian ngma ngɛ jeha 1468 mi ɔ piɛɛ womihi nɛ tsɔɔ blema mlaa sanehi a mi ɔ he\nYESU de ngɛ Mateo 13:24-26 a ke: “Hiɔwe matsɛ yemi ɔ ngɛ kaa kikɛ nɛ ɔ. Nyumu ko du wu kpakpa ngɛ e ngmɔ mi. Se nyɔ mi benɛ nɔ tsuaa nɔ hwɔ si ɔ, he nyɛlɔ ko ba du hu kɛ futu ngma a, nɛ e je. Benɛ ngma a ba wa nɛ e wo yiblii ɔ, hu ɔ hu yi je kpo.” Womi ngmali komɛ he we yi kaa nɔ́ hetomi nɔ́ nɛ ɔ ji nɔ́ ko nɛ yaa nɔ niinɛ, se kɛ̃ ɔ, Roma bi a blema mlaa womihi ha nɛ wa na kaa e ji anɔkuale.\nBaiblo sisi tsɔɔmi womi ko de ke: ‘Ke a pee nɔ ko yayami, nɛ e ngɛ hlae nɛ e pee nɔ ɔ kɛ to nane mi, nɛ e ya du hu kɛ wo nɔ ɔ ngmɔ mi ɔ, e ji yayami ngɛ Roma mlaa a nya. Hiami nɛ e he ba hia kaa a wo mlaa ngɛ ní peepee nɛ ɔ he ɔ tsɔɔ kaa e ji nɔ́ ko nɛ nihi pɔɔ peemi.’ Mlaa he ní lelɔ ko nɛ a tsɛɛ lɛ ke Alastair Kerr tsɔɔ kaa ngɛ jeha 533 ɔ mi ɔ, Roma Nɔ Yelɔ Justinian ngma e womi nɛ ji Digest ɔ. Womi nɛ ɔ tsɔɔ Roma mlaa a nya, nɛ e tuɔ níhi nɛ nihi nɛ a he be ngɛ mlaa mi nɛ a hi si kɛ je jeha 100 kɛ ya si 250 ɔ de ɔ he munyu. Ngɛ womi (Digest, 9.2.27.14) nɛ ɔ mi ɔ, a tsɔɔ nya kaa Ulpian nɛ ji mlaa he ní lelɔ ɔ tu sane ko nɛ Roma kojolɔ nɛ hi si ngɛ jeha lafa enyɔ ɔ mi ɔ ye ɔ he munyu. A du hu kɛ wo nɔ ko ngmɔ mi, nɛ e puɛ e ngmɔ ní ɔmɛ. Digest ɔ tsɔɔ nɔ́ nɛ ngmɔtsɛ ko ma nyɛ maa pee konɛ nɔ nɛ du hu ɔ kɛ wo e ngmɔ ɔ mi ɔ nɛ kpata lɛ. A ma nyɛ ma ha nɛ nɔ ɔ nɛ wo níhi nɛ puɛ ɔ a he hiɔ.\nYi wu tso ní peepee nɛ ɔ nɛ ya nɔ ngɛ blema Roma Nɔ Yemi ɔ sisi ɔ tsɔɔ kaa nɔ́ hetomi nɔ́ nɛ Yesu kɛ tsu ní ɔ ji nɔ́ ko nɛ nihi peeɔ.\nNgɛ kaseli ɔmɛ a be ɔ mi ɔ, jije Roma bi ɔmɛ ha Yuda nikɔtɔma amɛ nɛ a ngɛ Yudea a he blɔ kɛ ya su?\nNGƐ jamɛ a be ɔ mi ɔ, Roma bi ɔmɛ nɛ a ngɛ Yudea nɔ yee. Roma nɔ yemi ɔ ngɔ amlaalo ko kɛ e he ta buli ya da e nane mi ngɛ Yudea. E ní tsumi titli ji kaa e ma he tó ngɛ Yuda bi ɔmɛ a dɛ mi kɛ ha Roma nɔ yemi ɔ, nɛ e hyɛ nɛ a ye dami sane ngɛ ma a mi hulɔ. Roma bi ɔmɛ bɔ mɔde kaa a maa tsi ní peepee komɛ nɛ teɔ si kɛ woɔ mlaa a nya, nɛ ke nɔ ko ngɔ e he kɛ wo ní peepee nɛ ɔmɛ a mi ɔ, a bɔɔ mɔde kaa a maa gbla e tue. Ngɛ enɛ ɔ se ɔ, a ngɔ he blɔ nɛ piɛ ɔ tsuo kɛ wo nikɔtɔmahi nɛ a ngɛ Yudea a dɛ kaa mɛ nitsɛmɛ a hyɛ ma a nɔ.\nYuda nikɔtɔmahi nɛ a ngɛ nɔ ko sane yee ngɛ Sanhedrin ɔ\nSanhedrin ɔ ji Yuda bi ɔmɛ a kojomi he ngua. Kojomi he nɛ ɔ lɛ hyɛɛ kaa a kɛ Yuda bi ɔmɛ a mlaahi ma tsu ní. A ngɛ kojomi he tsɔwihi hulɔ ngɛ Yuda ma a mi tsuo. E ngɛ heii kaa Roma nɔ yeli ɔmɛ ha kojomi he nɛ ɔmɛ he blɔ kaa a kojo nihi nɛ a bɛ a je mi saminya kɛ nihi nɛ a fiaa ojo ɔ. Nɔ́ kake nɛ kojoli nɛ ɔmɛ be nyɛe maa pee ji kaa a maa bu ojo fialɔ ko gbenɔ fɔ. Roma nɔ yeli ɔmɛ pɛ lɛ a ngɛ he blɔ nɛ ɔ. Se Stefano ji nɔ nɛ nihi fuu le kaa Yuda bi ɔmɛ bu lɛ gbenɔ fɔ, nɛ a fiaa lɛ tɛ kɛ ya si be nɛ e gbo.—Níts. 6:8-15; 7:54-60.\nEnɛ ɔ he ɔ, wa ma nyɛ ma de ke a ha Sanhedrin ɔ he blɔ ngua. Se kɛ̃ ɔ, ní lelɔ ko nɛ a tsɛɛ lɛ ke Emil Schürer a tsɔɔ kaa, “nɔ́ nɛ tsɔɔ kaa Roma bi ɔmɛ ngɛ a nɔ he wami wawɛɛ ji kaa, mɛ nitsɛmɛ a ma nyɛ ma tsu sanehi a he ní, nɛ a be hae nɛ Yuda bi ɔmɛ nɛ a piɛɛ a he. A pɔɔ jã peemi titli ɔ, ke a na kaa nɔ ko ngɛ si tee kɛ ngɛ Roma nɔ yemi ɔ woe ɔ.” Enɛ ɔ he nɔ hyɛmi nɔ́ kake ji nɔ́ nɛ ya nɔ benɛ Klaudio Lisia ji Roma tatsɛ ɔ. E ha nɛ a ba nu bɔfo Paulo nɛ e ji Roma no ɔ kɛ ho.—Níts. 23:26-30.\nAnɛ O Le Lo?—October 2016


“Okɛ ohiɛ afɔ̃ Yehowa nɔ kɛ otsui fɛɛ, ni okɛ ohe akakpasa bo diɛŋtsɛ ojwɛŋmɔ.”—ABƐI 3:5.\n1, 2. (a) Mɛɛ shihilɛi wɔbaanyɛ wɔkɛkpe? (b) Kɛ́ wɔkɛ shihilɛ ni mli wa kpe, wɔmiikpɛ yiŋ ko ni he hiaa waa, loo wɔmiibɔ mɔdɛŋ wɔye kaa ko nɔ lɛ, namɔ esa akɛ wɔkɛ wɔhe akpasa, ni mɛni hewɔ?\nCYNTHIA * nitsumɔtsɛ lɛ eŋamɔ enitsumɔi lɛ ekomɛi momo, ni eshwie enitsulɔi lɛ ekomɛi. Cynthia nuɔ he akɛ lɛ ji mɔ ni baanyiɛ sɛɛ. Mɛni ebaafee kɛ́ enitsumɔ lɛ je edɛŋ? Te eeefee tɛŋŋ ewo ehe nyɔji lɛ? Nyɛmi yoo ko ni atsɛɔ lɛ Pamela lɛ miisumɔ ni efa kɛya he ni Maŋtsɛyeli shiɛlɔi ahe ehia yɛ, shi ani esa akɛ eya? Owula ko hu ni atsɛɔ lɛ Samuel lɛ yɛ naagba kroko. Beni edako tsɔ lɛ ekwɛɔ bɔlɛnamɔ he mfonirii ni ji ponografi lɛ. Amrɔ nɛɛ Samuel eye fe afii 20, shi enuɔ he waa akɛ ekwɛ ponografi. Te eeefee tɛŋŋ eye henumɔ nɛɛ nɔ?\n2 Kɛ́ okɛ shihilɛ ni mli wa kpe, ookpɛ yiŋ ko ni he hiaa waa, loo oobɔ mɔdɛŋ oye kaa ko nɔ lɛ, namɔ okɛ ohe kpasaa? Ani okɛ ohe fɔ̃ɔ bo diɛŋtsɛ onɔ, loo ‘oshɛɔ ojatsu lɛ ofɔ̃ɔ Yehowa nɔ’? (Lala 55:23) Biblia lɛ kɛɔ akɛ, “Yehowa hiŋmɛi kã jalɔi ahe, ni efeɔ toi ehaa amɛbolɔmɔi lɛ.” (Lala 34:16) Belɛ kwɛ bɔ ni ehe hiaa waa akɛ wɔkɛ wɔhiɛ aaafɔ̃ Yehowa nɔ kɛ wɔtsui fɛɛ, ni wɔkɛ wɔhe akakpasa wɔ diɛŋtsɛ wɔjwɛŋmɔ!—Abɛi 3:5.\n3. (a) Mɛni wɔhe ni wɔkɛaafɔ̃ Yehowa nɔ lɛ biɔ ni wɔfee? (b) Mɛni baanyɛ aha mɛi komɛi kɛ amɛhe akpasa amɛ diɛŋtsɛ amɛjwɛŋmɔ?\n3 Wɔhe ni wɔkɛaafɔ̃ Yehowa nɔ kɛ wɔtsui fɛɛ lɛ biɔ ni wɔfee esuɔmɔnaa nii yɛ gbɛ ni etaoɔ lɛ nɔ. Gbɛ ko ni he hiaa waa ni esa akɛ wɔtsɔ nɔ wɔfee enɛ ji ní wɔfɔ lɛ bɛŋkɛmɔ yɛ sɔlemɔ mli, ni wɔjɛ wɔtsuiŋ wɔbi lɛ gbɛtsɔɔmɔ. Kɛlɛ ewaa ehaa mɛi babaoo akɛ amɛkɛ amɛhe aaakpasa Yehowa kwraa. Akɛ nɔkwɛmɔnɔ lɛ, nyɛmi yoo ko ni atsɛɔ lɛ Lynn lɛ jɛ etsuiŋ ekɛɛ akɛ, “Ewa kɛha mi akɛ mikɛ mihe aaafɔ̃ Yehowa nɔ kwraa.” Mɛni hewɔ? Ekɛɛ, “Mipapa kpoo mi, ni mimami hu kwɛɛɛ mitsiabo. No hewɔ lɛ, mra mli ni mikase bɔ ni mi diɛŋtsɛ makwɛ mihe.” Shihilɛ mli ni Lynn tsɔ lɛ ha ewaa kɛhaa lɛ akɛ ekɛ ehe aaafɔ̃ mɛi krokomɛi anɔ kwraa. Kɛfata he lɛ, nyɛmɔ loo hesai ni mɔ ko yɔɔ kɛ nibii ni enyɛ efee yɛ shihilɛ mli lɛ baanyɛ aha ekɛ ehe afɔ̃ lɛ diɛŋtsɛ enɔ. Niiashikpamɔ ni asafoŋ onukpa ko yɔɔ lɛ baanyɛ aha etsu asafoŋ saji ahe nii ni esɔleee kɛtsɔɔɔ hiɛ kɛbiii Nyɔŋmɔ dɛŋ gbɛtsɔɔmɔ.\n4. Mɛni he abaasusu yɛ nikasemɔ nɛɛ mli?\n4 Yehowa miikpa gbɛ akɛ wɔbaabɔ mɔdɛŋ waa akɛ wɔbaahi shi yɛ wɔsɔlemɔi lɛ anaa, ni wɔfee nibii ni kɛ esuɔmɔnaa nii kpãa gbee. Belɛ, te wɔɔfee tɛŋŋ wɔshɛ wɔjatsui wɔfɔ̃ Yehowa nɔ ni yɛ nakai beaŋ nɔŋŋ lɛ wɔbɔ mɔdɛŋ waa wɔtsu naagbai ni mli wawai ni wɔkɛkpeɔ lɛ ahe nii? Kɛ́ wɔmiikpɛ yiŋ lɛ, mɛni esa akɛ wɔkwɛ jogbaŋŋ yɛ he? Kɛ́ wɔmiibɔ mɔdɛŋ ni wɔye kaa ko nɔ lɛ, mɛni hewɔ ehe hiaa waa akɛ wɔsɔle? Wɔbaasusu Ŋmalɛ mli niiashikpamɔi komɛi ahe koni wɔkɛná sanebimɔi nɛɛ ahetoo.\nBeni Wɔkɛ Shihilɛ ni Mli Wa Ekpe\n5, 6. Beni Ashur maŋtsɛ lɛ ka akɛ eeetutua Yerusalem lɛ, te Hezekia fee enii eha tɛŋŋ?\n5 Biblia lɛ wie Maŋtsɛ Hezekia ni jɛ Yuda lɛ he akɛ: “Eŋɔ ehe ekpɛtɛ Yehowa he; ekpaleee kɛjɛɛɛ esɛɛ, ni eye Yehowa kitai lɛ ni ewo Mose lɛ nɔ.” Hɛɛ, “eŋɔ ehiɛ efɔ Yehowa, Israel Nyɔŋmɔ lɛ, nɔ.” (2 Maŋ. 18:5, 6) Beni Maŋtsɛ Sanherib ni jɛ Ashur lɛ tsu enajiaŋdamɔlɔi—ni Rabshake fata he lɛ—kɛ tabilɔi babaoo kɛtee Yerusalem lɛ, te Hezekia fee enii eha tɛŋŋ? No mli lɛ, Ashur tabilɔi ni amɛhe wa lɛ eshɔ̃ Yuda maji ni atswa gbogboi wuji awo he lɛ ateŋ ekomɛi, ni no sɛɛ lɛ Sanherib ka akɛ eeetutua Yerusalem. Hezekia tee Yehowa sɔlemɔwe lɛ, ni esɔle ekɛɛ: “Yehowa, wɔ-Nyɔŋmɔ, miikpao fai, heremɔ wɔyiwala kɛjɛ edɛŋ, koni shikpɔŋ lɛ nɔ maŋtsɛyelii fɛɛ aná ale akɛ bo Yehowa okome too ji Nyɔŋmɔ!”—2 Maŋ. 19:14-19.\n6 Hezekia fee nii ni kɛ esɔlemɔ lɛ kpãa gbee. Dani eeeya sɔlemɔwe lɛ eyasɔle po lɛ, efã maŋbii lɛ koni amɛkahere Rabshake ahorabɔɔ lɛ nɔ. Kɛfata he lɛ, Hezekia tsu mɛi kɛtee gbalɔ Yesaia ŋɔɔ kɛha ŋaawoo. (2 Maŋ. 18:36; 19:1, 2) Hezekia fee nɔ fɛɛ nɔ ni ja gbɛ ni ebaanyɛ efee. Ebɔɔɔ mɔdɛŋ akɛ eeetao tsabaa ni kɛ Yehowa suɔmɔnaa nii kpãaa gbee kɛtsɔ bi ni eeebi yelikɛbuamɔ kɛjɛ Mizraim loo maji ni bɛŋkɛ amɛ lɛ adɛŋ. Ekɛ ehe fɔ̃ Yehowa nɔ moŋ fe ni ekɛ ehe aaakpasa lɛ diɛŋtsɛ ejwɛŋmɔ. Beni Yehowa bɔfo lɛ yagbe Sanherib tabilɔi 185,000 sɛɛ lɛ, Sanherib “fã yɛ jɛi,” ni eku esɛɛ kɛtee Ninive.—2 Maŋ. 19:35, 36.\n7. Mɛni wɔkaseɔ kɛjɛɔ Hana kɛ Yona sɔlemɔi lɛ amli?\n7 Beni Levinyo Elkana ŋa Hana he jaraa lɛ akɛni enyɛɛɛ efɔ hewɔ lɛ, lɛ hu ekɛ he kpasa Yehowa. (1 Sam. 1:9-11, 18) Beni gbalɔ Yona yɔɔ ŋshɔŋloo wulu lɛ musuŋ lɛ, esɔle ekɛɛ: “Mibolɔ mitsɛ́ Yehowa yɛ mifimɔ lɛ mli, ni eto he eha mi; mibolɔ kɛjɛ gbohiiaje musuŋ, ni ebo migbee toi,” ni Yehowa jie lɛ kɛjɛ loo lɛ musuŋ. (Yona 2:1, 2, 10) Kwɛ bɔ ni wɔtsui nyɔɔ wɔmli akɛ ekɔɔɔ he eko bɔ ni shihilɛ ni wɔkɛkpeɔ lɛ mli wa ha lɛ, wɔbaanyɛ wɔbo wɔtsɛ Yehowa ni eye ebua wɔ!—Nyɛkanea Lala 55:2, 17.\n8, 9. Mɛni Hezekia, Hana, kɛ Yona ha ekã amɛtsui nɔ yɛ amɛsɔlemɔi lɛ amli, mɛni wɔkaseɔ kɛjɛɔ mli?\n8 Nɔ kroko ni he hiaa ni wɔkaseɔ kɛjɛɔ Hezekia, Hana, kɛ Yona nɔkwɛmɔnii lɛ amli lɛ kɔɔ nɔ ni esa akɛ wɔha ehi wɔjwɛŋmɔŋ kɛ́ wɔmiisɔle beni wɔhe efi wɔ lɛ he. Mɛi etɛ lɛ fɛɛ he jara amɛ waa be ni amɛkɛ shihilɛ ni mli wa kpe lɛ. Kɛlɛ, wiemɔi ni amɛkɛtsu nii yɛ amɛsɔlemɔi lɛ amli lɛ haa wɔnaa akɛ amɛfooo amɛ pɛ amɛnɔ mli, ni jeee bɔ ni amɛaafee amɛná amɛnaagbai lɛ anaa tsabaa kɛkɛ kã amɛtsui nɔ. Nyɔŋmɔ gbɛ́i lɛ, ejamɔ lɛ, kɛ esuɔmɔnaa nii ni aaafee lɛ ji nɔ ni kã amɛtsui nɔ fe fɛɛ. Edɔ Hezekia waa akɛ aabɔ Yehowa gbɛ́i lɛ ahora. Hana wo shi akɛ ekɛ bi nuu ni eshweɔ waa akɛ ená lɛ aaaha koni gbekɛ lɛ asɔmɔ yɛ kpeebuu ni yɔɔ Shilo lɛ mli. Yona hu kɛɛ akɛ: “Maye mishiwoo lɛ nɔ.”—Yona 2:9.\n9 Kɛ́ wɔmiisɔle koni ajie wɔ kɛjɛ shihilɛ ni mli wa mli lɛ, nilee yɛ mli akɛ wɔɔpɛi yiŋtoi ahewɔ ni wɔsɔleɔ lɛ amli. Ani bɔ ni wɔɔfee wɔná wɔnaagba lɛ naa tsabaa lɛ kɛkɛ kã wɔtsui nɔ, loo wɔhaa Yehowa kɛ eyiŋtoo lɛ hiɔ wɔjwɛŋmɔŋ? Kɛ́ wɔmiina nɔ lɛ, ewaaa akɛ wɔɔha wɔ diɛŋtsɛ wɔshihilɛ he ahia wɔ aahu akɛ wɔɔku wɔhiɛ wɔshwie mumɔŋ nibii anɔ. Kɛ́ wɔmiisɔle koni Nyɔŋmɔ aye abua wɔ lɛ, nyɛhaa wɔkɛ wɔjwɛŋmɔ amaa Yehowa, egbɛ́i lɛ hetsemɔ, kɛ hegbɛ ni eyɔɔ akɛ eyeɔ nɔ lɛ bembuu lɛ nɔ. Kɛ́ wɔfee nakai lɛ, no baaha wɔya nɔ wɔfee nibii ni ja kɛ́ wɔnáaa tsabaa ni wɔtaoɔ kɛha wɔnaagba lɛ po. Bei komɛi lɛ, kɛ́ wɔsɔle lɛ Yehowa ejieŋ naagba lɛ, shi moŋ lɛ ebaawaje wɔ ni wɔnyɛ wɔdamɔ wɔshihilɛ lɛ naa.—Nyɛkanea Yesaia 40:29; Lala 121:1, 2.\nBeni Wɔmiikpɛ Yiŋ\n10, 11. Beni Yehoshafat kɛ shihilɛ ko kpe ni eleee bɔ ni eeefee etsu he nii lɛ, mɛni efee?\n10 Mɛɛ gbɛ nɔ otsɔɔ okpɛɔ yiŋ ni yɔɔ hiɛdɔɔ yɛ oshihilɛ mli? Ani eeenyɛ efee akɛ okpɛɔ oyiŋ, kɛkɛ lɛ osɔle koni Yehowa ajɔɔ yiŋ ni okpɛ lɛ nɔ? Susumɔ nɔ ni Yuda maŋtsɛ Yehoshafat fee beni Moab kɛ Amon asraafoi lɛ fee ekome koni amɛwuu amɛshi lɛ lɛ he okwɛ. No mli lɛ, Yuda nyɛŋ amɛnaa amɛdamɔ. Mɛni Yehoshafat fee?\n11 Biblia lɛ kɛɔ akɛ: “Yehoshafat she gbeyei, ni ekɔ efɔ̃ enɔ akɛ eeetao Yehowa sɛɛgbɛ.” Eshiɛ akɛ ahi ŋmãa yɛ Yuda fɛɛ, ni ebua maŋbii lɛ naa “koni amɛtao yelikɛbuamɔ kɛjɛ Yehowa dɛŋ.” Kɛkɛ ni Yehoshafat ho edamɔ Yuda kɛ Yerusalem asafo lɛ teŋ ni esɔle. Yɛ sɔlemɔ lɛ mli lɛ, ekpa fai akɛ: “Wɔ-Nyɔŋmɔ! aso okojoŋ amɛ? Ejaakɛ wɔ lɛ wɔbɛ hewalɛ yɛ nɛkɛ ta babaoo nɛɛ ní baa wɔnɔ nɛɛ hiɛ; ni wɔleee bɔ ni wɔɔfee, shi moŋ bo onɔ wɔhiŋmɛii jwere.” Anɔkwa Nyɔŋmɔ lɛ bo Yehoshafat sɔlemɔ lɛ toi ni etsɔ naakpɛɛ gbɛ nɔ ehere amɛyiwala. (2 Kron. 20:3-12, 17) Kɛ́ wɔmiikpɛ yiŋ, titri lɛ yɛ nibii ni baanyɛ asa wɔ kɛ Yehowa teŋ wekukpãa lɛ he lɛ ahe lɛ, ani esaaa akɛ wɔkɛ wɔhe fɔ̃ɔ Yehowa nɔ moŋ fe ni wɔkɛ wɔhe aaakpasa wɔ diɛŋtsɛ wɔjwɛŋmɔ?\n12, 13. Mɛɛ nɔkwɛmɔnɔ Maŋtsɛ David fee yɛ gbɛ ni atsɔɔ nɔ akpɛɔ yiŋ lɛ he?\n12 Kɛ́ wɔkɛ shihilɛ ko ni etamɔ nɔ ni ewaaa akɛ wɔɔná enaa tsabaa kpe—ekolɛ yɛ niiashikpamɔ ni wɔná be ko ni eho lɛ hewɔ lɛ, wɔnáa shihilɛ lɛ naa tsabaa mra lɛ—mɛni esa akɛ wɔfee? Amaniɛbɔɔ ko ni kɔɔ Maŋtsɛ David he lɛ haa wɔnaa sanebimɔ nɛɛ hetoo. Beni Amalekbii lɛ tutua Ziklag lɛ, amɛŋɔ David ŋamɛi kɛ ebii lɛ kɛ ewebii lɛ hu aŋamɛi kɛ amɛbii lɛ anom. David sɔle ebi Yehowa akɛ: “Ani mitiu asafo nɛɛ?” Yehowa to he akɛ: “Tiumɔ amɛ! shi ninamɔ kɛ̃ oonina amɛ ni be fɛɛ be ní fee lɛ mɛi lɛ fɛɛ aaashɛ odɛŋ.” David fee nakai, ni ‘eshɔ̃ nibii fɛɛ ní Amalekbii lɛ baloo kɛtee lɛ.’—1 Sam. 30:7-9, 18-20.\n13 Beni Amalekbii lɛ yatutua Ziklag sɛɛ lɛ, Filistibii lɛ ba ni amɛkɛ Israel abawuu. Shi kome ekoŋŋ lɛ, David sɔle ebi Yehowa nii, ni enine shɛ gbɛtsɔɔmɔ ni yɔɔ faŋŋ nɔ. Nyɔŋmɔ kɛɛ lɛ akɛ: “Fãa kɛya, ejaakɛ be fɛɛ be ni fee lɛ majie Filistibii lɛ mawo odɛŋ!” (2 Sam. 5:18, 19) No sɛɛ etsɛɛ lɛ, Filistibii lɛ ba ni amɛkɛ David abawuu ekoŋŋ. Amrɔ nɛɛ mɛni ebaafee? Kulɛ, ebaanyɛ eshwie eyiŋ akɛ: ‘Mikɛ shihilɛ ni tamɔ nɛkɛ ekpe shii enyɔ. Mikɛ Nyɔŋmɔ henyɛlɔi lɛ baawuu tamɔ bɔ ni mifee be ko ni eho lɛ.’ Aloo David baabi Yehowa dɛŋ gbɛtsɔɔmɔ? David kɛ ehe efɔ̃ɔɔ niiashikpamɔ ni eyɔɔ lɛ nɔ. Etee Yehowa ŋɔɔ ekoŋŋ yɛ sɔlemɔ mli. Kwɛ bɔ ni ená miishɛɛ babaoo akɛ efee nakai! Gbɛtsɔɔmɔi ni enine shɛ nɔ yɛ sɛɛkpee nɔ̃ nɛɛ mli lɛ yɛ srɔto. (2 Sam. 5:22, 23) Kɛ́ wɔkɛ shihilɛ loo naagba ko ni wɔkɛkpe dã lɛ kpe lɛ, esa akɛ wɔkwɛ jogbaŋŋ ni wɔkɛ wɔhe akafɔ̃ wɔniiashikpamɔ pɛ nɔ.—Nyɛkanea Yeremia 10:23.\n14. Mɛni wɔbaanyɛ wɔkase kɛjɛ bɔ ni Yoshua kɛ Israel onukpai lɛ kɛ Gibeonbii lɛ ye ha lɛ mli?\n14 Akɛni wɔyeee emuu hewɔ lɛ, esa akɛ wɔ fɛɛ—ni asafoŋ onukpai ni yɔɔ niiashikpamɔ po fata he lɛ—wɔkwɛ jogbaŋŋ koni wɔkaku wɔhiɛ wɔshwie Yehowa gbɛtsɔɔmɔ nɔ kɛ́ wɔmiikpɛ yiŋ. Susumɔ bɔ ni Mose sɛɛyelɔ Yoshua kɛ Israel onukpai lɛ fee amɛnii amɛha beni Gibeonbii lɛ tsake amɛhe ni amɛkwa amɛfee amɛhe oookɛɛ nɔ ni amɛjɛ maŋsɛɛ he ko shɔŋŋ lɛ he okwɛ. Yoshua kɛ Israel onukpai krokomɛi lɛ biii gbɛtsɔɔmɔ kɛjɛɛɛ Yehowa dɛŋ ni amɛkɛ Gibeonbii lɛ fee toiŋjɔlɛ he kpaŋmɔ. Eyɛ mli akɛ yɛ naagbee lɛ Yehowa kpɛlɛ kpaŋmɔ lɛ nɔ moŋ, shi eha aŋma gbɛtsɔɔmɔ ni amɛbiii lɛ lɛ he sane yɛ Ŋmalɛi lɛ amli koni wɔná he sɛɛ.—Yosh. 9:3-6, 14, 15.\nBeni Wɔmiibɔ Mɔdɛŋ Wɔye Kaa ko Nɔ\n15. Tsɔɔmɔ nɔ hewɔ ni ehe hiaa waa ni wɔsɔle koni wɔkabote kaa mli lɛ.\n15 Akɛni “esha mla” yɛ wɔhe nii amli hewɔ lɛ, ehe miihia ni wɔmia wɔhiɛ waa wɔwuu wɔshi henumɔi ni haa wɔfeɔ esha lɛ. (Rom. 7:21-25) Eji ta ni wɔbaanyɛ wɔye mli kunim. Mɛɛ gbɛ nɔ? Yesu kɛɛ esɛɛnyiɛlɔi lɛ akɛ ehe miihia ni amɛsɔle koni amɛkabote kaa mli. (Nyɛkanea Luka 22:40.) Kɛ́ wɔsɔle wɔha Nyɔŋmɔ, ni fɛɛ sɛɛ lɛ, susumɔi loo henumɔi gbohii ni wɔná lɛ ejeko wɔmli lɛ, esa akɛ ‘wɔyanɔ wɔkpã Nyɔŋmɔ fai’ koni eha wɔ nilee ni wɔkɛdamɔ kaa nɛɛ naa. Awo wɔ shi akɛ Nyɔŋmɔ “haa mɛi fɛɛ faa ni ewieee mɔ ko hiɛ.” (Yak. 1:5) Yakobo ŋma hu akɛ: “Kɛ nyɛteŋ mɔ ko he waaa lɛ [yɛ mumɔŋ] lɛ, etsɛ́ asafo lɛ mli onukpai lɛ kɛba eŋɔɔ, ni amɛkpa lɛ mu yɛ Nuŋtsɔ lɛ gbɛ́i amli ni amɛsɔle amɛha lɛ, ni hemɔkɛyeli sɔlemɔ lɛ aaahere helatsɛ lɛ yiwala.”—Yak. 5:14, 15.\n16, 17. Mɛɛ be ji be ni sa jogbaŋŋ akɛ wɔɔsɔle kɛbi yelikɛbuamɔ koni wɔnyɛ wɔye kaa nɔ?\n16 Ehe miihia ni wɔsɔle koni wɔnyɛ wɔye kaa nɔ, shi esaaa akɛ wɔmɛɔ ni kaa lɛ baninaa wɔ dani wɔsɔle. Susumɔ sane ko ni kɔɔ oblanyo ko ni atsĩ etã yɛ Abɛi 7:6-23 lɛ mli lɛ he lɛ he okwɛ. Be ko gbɛkɛ beni hiɛ ebu lɛ, oblanyo lɛ nyiɛ blohu ko ni ale akɛ yoo ajwamaŋ ko shĩa yɔɔ jɛi lɛ mli. Yoo lɛ kɛ enaa ŋɔɔmɔ sɔŋŋ ha ekpɛ̃lɛ, ni ekɛ enaa dɔkɔbii lɛ laka lɛ, ni oblanyo lɛ nyiɛ esɛɛ tamɔ tsina ni ayaagbe lɛ. Mɛni hewɔ oblanyo nɛɛ tee nakai blohu lɛŋ? Akɛni ‘enako jwɛŋmɔ,’ ni tsɔɔ akɛ ebɛ yitsoŋ hewɔ lɛ, eeenyɛ efee akɛ ená henumɔi gbohii ni enyɛɛɛ eye nɔ. (Abɛi 7:7) Mɛɛ be kulɛ esa akɛ esɔle koni ená he sɛɛ jogbaŋŋ? Eji anɔkwale akɛ eji esɔle beni ekɛ shihilɛ nɛɛ kpeɔ lɛ kulɛ ebaanyɛ ekpee naa. Shi be ni hi jogbaŋŋ ni kulɛ esa akɛ esɔle ji beni eba ejwɛŋmɔ mli akɛ eyanyiɛ nakai blohu lɛ mli lɛ.\n17 Ŋmɛnɛ lɛ, ekolɛ nuu ko miibɔ mɔdɛŋ ni eye ponografikwɛmɔ nɔ. Shi ŋɔɔ lɛ akɛ, etee Intanɛt lɛ nɔ hei komɛi ni ele akɛ ebaana mfonirii loo vidioi ni teɔ bɔlɛnamɔ akɔnɔ shi yɛ jɛmɛ. Ani esane lɛ ebafeŋ tamɔ oblanyo ni atsĩ etã yɛ Abɛi awolo lɛ yitso 7 lɛ mli lɛ? Kwɛ bɔ ni eyɔɔ oshara akɛ mɔ ko baaje gbɛ ni tamɔ nɛkɛ nɔ nyiɛmɔ shishi! Kɛ́ mɔ ko baanyɛ aye ponografikwɛmɔ he kaa lɛ nɔ lɛ, esa akɛ ebi Yehowa dɛŋ yelikɛbuamɔ yɛ sɔlemɔ mli dani eka po akɛ ebaaya he ko ni tamɔ nakai yɛ Intanɛt lɛ nɔ.\n18, 19. (a) Mɛni hewɔ ebɛ mlɛo akɛ oooye kaa nɔ lɛ, shi te ooofee tɛŋŋ odamɔ naagba nɛɛ naa jogbaŋŋ? (b) Mɛni otswa ofai shi akɛ obaafee?\n18 Ebɛ mlɛo akɛ wɔɔye kaa loo su gbonyo ko nɔ. Bɔfo Paulo ŋma akɛ: “Heloo lɛ diɔ nii asɛɛ eshiɔ mumɔ lɛ, ni mumɔ lɛ hu diɔ nii asɛɛ eshiɔ heloo lɛ.” No hewɔ lɛ, ‘wɔfeee nii moŋ ni wɔsumɔɔ.’ (Gal. 5:17) Bɔni afee ni wɔnyɛ wɔdamɔ naagba nɛɛ naa lɛ, kɛ́ susumɔi gbohii ba wɔjwɛŋmɔŋ nɔŋŋ lɛ, esa akɛ wɔkɛ hiɛdɔɔ asɔle, koni no sɛɛ lɛ wɔfee nibii ni kɛ wɔsɔlemɔ lɛ kpãa gbee. Paulo kɛɛ akɛ: “Kaa ko bako nyɛnɔ ni jeee gbɔmɔ he nɔ̃,” no hewɔ lɛ kɛ́ wɔha Yehowa ye ebua wɔ lɛ, wɔbaanyɛ wɔya nɔ wɔye lɛ anɔkwa.—1 Kor. 10:13.\n19 Kɛ́ wɔmiibɔ mɔdɛŋ wɔdamɔ shihilɛ ko ni mli wa naa jio, wɔmiikpɛ yiŋ ko ni yɔɔ hiɛdɔɔ jio, loo wɔmiibɔ mɔdɛŋ wɔye kaa ko nɔ jio lɛ, Yehowa eduro wɔ nɔ ko ni nɔ bɛ, no ji hegbɛ kpele ni wɔná akɛ wɔsɔle lɛ. Wɔkɛ nakai feemɔ tsɔɔ akɛ wɔkɛ wɔhe fɔ̃ɔ enɔ. Agbɛnɛ hu, esa akɛ wɔya nɔ wɔbi Nyɔŋmɔ ni eha wɔ mumɔ krɔŋkrɔŋ ni tsɔɔ wɔ gbɛ, ni wajeɔ wɔ hu lɛ. (Luka 11:9-13) Kɛfata he lɛ, ekɔɔɔ he eko nɔ ni baaba lɛ, nyɛhaa wɔkɛ wɔhe afɔ̃a Yehowa nɔ, ni wɔkɛ wɔhe akakpasa wɔ diɛŋtsɛ wɔjwɛŋmɔ.\n^ kk. 1 Atsake gbɛ́i lɛ.\n• Yɛ he ni akɛfɔ̃ɔ Yehowa nɔ lɛ gbɛfaŋ lɛ, mɛni okase yɛ Hezekia, Hana, kɛ Yona he?\n• Mɛɛ gbɛ nɔ David kɛ Yoshua nɔkwɛmɔnii lɛ haa wɔnaa bɔ ni ehe hiaa waa ni wɔkwɛ jogbaŋŋ kɛ́ wɔmiikpɛ yiŋ?\n• Mɛɛ be esa jogbaŋŋ akɛ wɔsɔle yɛ kai ahe?\nMɛɛ be esa jogbaŋŋ akɛ wɔsɔle koni wɔnyɛ wɔye kaa nɔ?


“Nyɛ Ji Midasefoi”—Yesaia 43:10 | Nikasemɔ\nKANEMƆ YƐ Afrikaans Albania Amerika Mumuii Awiemɔ Amharic Arabic Argentina Mumuii Awiemɔ Armenia Armenia (West) Aymara Azerbaijani Azerbaijani (Cyrillic) Bengali Bicol Bislama Blɔfo Brazil Mumuii Awiemɔ Bulgaria Cambodia Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Cinyanja Colombia Mumuii Awiemɔ Croatia Czech Dangme Denmark Drehu Dutch Efik Estonia Ewe Fiji Finland French Ga Georgia Germany Greenland Guarani Gujarat Gun Haitian Creole Hebri Hela Hiligaynon Hindi Hungary Iceland Igbo Iloko Indonesia Italia Italia Mumuii Awiemɔ Japan Japan Mumuii Awiemɔ Kannada Kazakh Kikaonde Kikuyu Kiluba Kinyarwanda Kirghiz Kirundi Kisonge Kongo Korea Krio Kwangali Kwanyama Latvia Lingala Lithuania Luganda Lunda Luo Luvale Macedonia Malagasy Malay Malayalam Malta Marathi Maya Mazatec (Huautla) Mexico Mumuii Awiemɔ Mizo Moore Ndebele Ndonga Nepali Ngabere Norway Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Poland Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romania Russia Russia Mumuii Awiemɔ Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swahili (Congo) Swati Sweden Tagalog Tahiti Tamil Tatar Telugu Thailand Tigrinya Tshiluba Tshwa Tsonga Turkey Tuvalu Twi Tzotzil Ukrain Umbundu Urdu Uzbek Venda Vietnam Wallis Waray-Waray Wayuunaiki Wolaita Xhosa Yoruba Zande Zulu\n“Yehowa kɛɛ, nyɛ ji midasefoi.”—YES. 43:10.\nMɛɛ gbɛi anɔ Israelbii lɛ ye Yehowa he odase?\nMɛni ji Nyɔŋmɔ gbɛ́i lɛ shishi?\nTe wɔɔfee tɛŋŋ wɔtsɔɔ akɛ wɔyɛ hegbɛ ni wɔná akɛ Nyɔŋmɔ gbɛ́i lɛ kã wɔnɔ lɛ he miishɛɛ?\n1, 2. (a) Kɛ́ akɛɛ mɔ ko ji odasefonyo lɛ, te atsɔɔ tɛŋŋ? Mɛni je lɛŋ adafitswaa nitsumɔhei lɛ hako mɛi ale? (b) Mɛni hewɔ Yehowa kɛ ehiɛ efɔ̃ɔɔ je lɛŋ adafitswaa nitsumɔhei lɛ anɔ lɛ?\nKƐ́ AKƐƐ mɔ ko ji odasefonyo lɛ, te atsɔɔ tɛŋŋ? Wiemɔkulibii ashishitsɔɔmɔ wolo ko tsɔɔ shishi akɛ: “Mɔ ko ni naa nɔ ko ni eba, ni ebɔɔ he amaniɛ.” Akɛ nɔkwɛmɔnɔ lɛ, yɛ South Africa maŋtiase ko ni atsɛɔ lɛ Pietermaritzburg lɛ mli lɛ, ayɛ adafitswaa wolo ko ni atsɛɔ lɛ The Witness (eshishi ji Odasefonyo lɛ) yɛ jɛi. Afii 160 kɛ sɛɛ nɛ ni abɔi wolo nɛɛ kalamɔ. Adafitswaa wolo nɛɛ gbɛ́i lɛ sa waa, ejaakɛ oti hewɔ ni akalaa ji, ni akɛbɔ nibii ni yaa nɔ yɛ je lɛŋ lɛ ahe anɔkwa saji lɛ ahe amaniɛ. Mɔ ni to adafitswaa wolo nɛɛ kalamɔ shishi lɛ wo shi akɛ, ebaakala ‘anɔkwa saji ni ele yɛ sane fɛɛ sane ni ebaabɔ he amaniɛ lɛ he, ní amale kome po bɛ mli.’\n2 Dɔlɛ sane ji akɛ, je lɛŋ adafitswaa nitsumɔhei lɛ ewieee anɔkwale ni kɔɔ saji ni baa lɛ ateŋ babaoo he. Amɛhako mɛi ale anɔkwale ni kɔɔ Nyɔŋmɔ kɛ nɔ ni efee ehã adesai lɛ he. Kɛ̃lɛ, Yehowa ni ji jeŋ muu fɛɛ Nɔyelɔ lɛ, kɛ ehiɛ efɔ̃ɔɔ je lɛŋ adafitswaa nitsumɔhei lɛ anɔ. Nyɔŋmɔ tsɔ gbalɔ Ezekiel nɔ egba akɛ: “Jeŋmaji lɛ aaaná ale akɛ mi ji Yehowa.” (Ezek. 39:7) Yehowa yɛ Odasefoi aaafee akpekpei kpaanyɔ ni gbaa mɛi ni jɛ maji srɔtoi fɛɛ nɔ lɛ ehe saji, ni amɛtsɔɔ mɛi nibii ni efee ehã adesai kɛ nɔ ni ebaafee ehã amɛ lolo. Odasefoi babaoo nɛɛ hu hãa mɛi leɔ shi ni Nyɔŋmɔ ewo akɛ ebaajɔɔ adesai wɔsɛɛ lɛ he sane. Kɛ́ wɔkɛ nitsumɔ nɛɛ fee oti yɛ wɔshihilɛ mli lɛ, wɔhãa anaa akɛ wɔmiihi shi yɛ Nyɔŋmɔ gbɛ́i ni kã wɔnɔ lɛ naa, taakɛ awie yɛ Yesaia 43:10 lɛ akɛ: “Yehowa kɛɛ, nyɛ ji midasefoi, kɛ mitsulɔ ní mihala” lɛ.\n3, 4. (a) Mɛɛ be Biblia Kaselɔi lɛ kɛ gbɛ́i Yehowa Odasefoi lɛ bɔi nitsumɔ? Te ehã amɛnu he amɛhã tɛŋŋ? (Kwɛmɔ mfoniri ni yɔɔ nikasemɔ lɛ shishijee lɛ.) (b) Mɛɛ sanebimɔi ahe wɔbaasusu?\n3 Akɛni Yehowa ji “naanɔi a-Maŋtsɛ” hewɔ lɛ, eji hegbɛ kpele diɛŋtsɛ akɛ egbɛ́i aaakã mɔ ko nɔ. Ewie akɛ: “Enɛ ji migbɛ́i kɛyaa naanɔ, ni enɛ ji mikaimɔ kɛyaa yinɔi fɛɛ.” (1 Tim. 1:17; 2 Mose 3:15; okɛto Jajelɔ 2:16 lɛ he.) Biblia Kaselɔi lɛ kɛ gbɛ́i Yehowa Odasefoi lɛ bɔi nitsumɔ kɛjɛ afi 1931. Be ni akɛbɔi nitsumɔ sɛɛ lɛ, mɛi babaoo ŋmala woji kɛtsɔɔ bɔ ni eŋɔɔ amɛnaa akɛ wɔŋɔ gbɛ́i hee. Asafo ko ni yɔɔ Canada lɛ ŋma akɛ: ‘Be ni wɔnu akɛ amrɔ nɛɛ atsɛɔ wɔ “Yehowa Odasefoi” lɛ, wɔná miishɛɛ waa, ni ehã wɔtswa wɔfai shi akɛ wɔbaahi shi yɛ gbɛ́i hee nɛɛ naa.’\n4 Mɛni obaafee kɛtsɔɔ akɛ obuɔ Nyɔŋmɔ gbɛ́i lɛ ni kã onɔ lɛ akɛ hegbɛ kpele? Agbɛnɛ hu, ani obaanyɛ otsɔɔ nɔ hewɔ ni Yehowa tsɛɔ wɔ akɛ e-Dasefoi yɛ Yesaia wolo lɛ mli lɛ mli?\nNYƆŊMƆ ODASEFOI NI HI SHI YƐ BLEMA\n5, 6. (a) Mɛɛ gbɛ nɔ fɔlɔi ni hi shi yɛ Israel lɛ ye Yehowa he odase? (b) Mɛni hu afã fɔlɔi ni hi shi yɛ Israel lɛ ni amɛfee? Mɛni hewɔ esa akɛ fɔlɔi ni yɔɔ ŋmɛnɛ lɛ afee nakai nɔŋŋ lɛ?\n5 Israelbii ni hi shi yɛ Yesaia beaŋ lɛ ateŋ mɔ fɛɛ mɔ ji Yehowa ‘odasefonyo,’ ni maŋ muu lɛ fɛɛ ji Nyɔŋmɔ ‘tsulɔ.’ (Yes. 43:10) Akɛ nɔkwɛmɔnɔ lɛ, fɔlɔi lɛ ye odase kɛtsɔ nɔ ni Nyɔŋmɔ efee ehã amɛ yɛ blema lɛ ni amɛtsɔɔ amɛbii lɛ nɔ. Be ni afã amɛ akɛ amɛye Hehoo lɛ, akɛɛ amɛ akɛ: “Ni kɛ́ aaaba mli akɛ nyɛbii aaabi nyɛ akɛ: Te nyɛjamɔ nɛɛ shishiŋ? lɛ, nyɛkɛa akɛ: Yehowa Hehoo lɛ afɔle ni, ejaakɛ be ni etswia Mizraimbii anii lɛ, eho Israelbii lɛ ashĩai lɛ ahe yɛ Mizraim, ni ejie wɔshĩai lɛ.” (2 Mose 12:26, 27) Eeenyɛ efee akɛ fɔlɔi lɛ hã gbekɛbii lɛ le akɛ, be ni Mose yana Mizraim nɔyelɔ ni atsɛɔ lɛ Farao lɛ klɛŋklɛŋ kwraa, ni ebi lɛ gbɛ koni Israelbii lɛ ayajá Yehowa yɛ ŋa lɛ nɔ lɛ, ekɛɛ Mose akɛ: “Namɔ ji Yehowa lɛ ní mabo egbee toi ní mahã Israel aya?” (2 Mose 5:2) Eka shi faŋŋ akɛ, amɛgba amɛbii lɛ bɔ ni Yehowa hã Farao sanebimɔ lɛ hetoo kɛtsɔ haomɔi nyɔŋma ni ekɛba Mizraim maŋ lɛ nɔ, kɛ bɔ ni ekpɔ̃ Israelbii lɛ kɛjɛ Mizraim tabilɔi lɛ adɛŋ yɛ Ŋshɔ Tsuru lɛ naa lɛ he sane. Ana akɛ, Yehowa ji Nyɔŋmɔ Ofe lɛɛlɛŋ. Kɛfata he lɛ, Israelbii lɛ na faŋŋ akɛ Yehowa ji anɔkwa Nyɔŋmɔ lɛ, ni be fɛɛ be lɛ eyeɔ eshiwoi anɔ.\n6 Ŋwanejee ko bɛ he akɛ, Israelbii lɛ bu Nyɔŋmɔ gbɛ́i lɛ ni kã amɛ nɔ lɛ akɛ hegbɛ kpele, no hewɔ lɛ, amɛgba amɛbii kɛ nyɔji fɛɛ ni sɔmɔ yɛ amɛshĩai amli lɛ naakpɛɛ nibii ni Yehowa efee lɛ he saji. Kɛfata he lɛ, Israelbii lɛ le akɛ esa akɛ amɛjeŋba afee krɔŋkrɔŋ. Yehowa kɛɛ akɛ: “Nyɛfea krɔŋkrɔŋ, ejaakɛ mi, Yehowa, nyɛ-Nyɔŋmɔ lɛ, mɔ krɔŋkrɔŋ ji mi.” Enɛ hewɔ lɛ esa akɛ fɔlɔi ni hi shi yɛ Israel lɛ atsɔɔ amɛbii lɛ ni amɛhi shi yɛ Nyɔŋmɔ jeŋba he mlai lɛ anaa koni amɛjeŋba afee krɔŋkrɔŋ. (3 Mose 19:2; 5 Mose 6:6, 7) Esa akɛ fɔlɔi ni ji Kristofoi lɛ hu afee nakai nɔŋŋ ŋmɛnɛ. Esa akɛ amɛtsɔɔ amɛbii lɛ koni amɛba amɛjeŋ yɛ gbɛ ni baahã awo Nyɔŋmɔ gbɛ́i lɛ hiɛ nyam lɛ nɔ.—Nyɛkanea Abɛi 1:8; Efesobii 6:4.\nKɛ́ wɔtsɔɔ wɔbii lɛ Yehowa he nii lɛ, wɔwoɔ egbɛ́i lɛ hiɛ nyam (Kwɛmɔ kuku 5, 6)\n7. (a) Be ni Israelbii lɛ yeɔ Yehowa anɔkwa lɛ, te maji ni bɔle amɛ lɛ nu he amɛhã tɛŋŋ? (b) Mɛni esa akɛ mɛi fɛɛ ni Nyɔŋmɔ gbɛ́i lɛ kã amɛnɔ lɛ afee?\n7 Enɛ tsɔɔ akɛ, be ni Israelbii lɛ yeɔ Nyɔŋmɔ anɔkwa lɛ, amɛye egbɛ́i lɛ he odase faŋŋ. Akɛɛ amɛ akɛ: “Shikpɔŋ lɛ nɔ maji lɛ fɛɛ aaana akɛ Yehowa gbɛ́i lɛ akɛtsɛɔo lɛ, ni amɛaasheo gbeyei.” (5 Mose 28:10) Shi dɔlɛ sane ji, Israelbii lɛ eyaaa nɔ amɛyeee Yehowa anɔkwa. Amɛjá amagai. Amɛyi bawa tamɔ Kanaan nyɔŋmɔi lɛ ni amɛjáa lɛ nɔŋŋ, amɛkɛ amɛ diɛŋtsɛ amɛbii shã afɔle, ni amɛwa ohiafoi ayi. Enɛ hãa wɔnaa akɛ esa akɛ wɔya nɔ wɔkase Yehowa, ni wɔfee krɔŋkrɔŋ be fɛɛ be, ejaakɛ wɔji Mɔ Krɔŋkrɔŋ lɛ najiaŋdamɔlɔi!\n“NAA, MIBAFEE NƆ KO HEE”\n8. Mɛni Yehowa kɛɛ Yesaia akɛ efee? Te Yesaia fee enii ehã tɛŋŋ?\n8 Yesaia yitso 1 kɛyashi yitso 6 lɛ wieɔ kɔkɔbɔi ni kɔɔ hiɛkpatamɔ ni akɛbaaba Yerusalem kɛ ehewɔ maji lɛ anɔ lɛ he titri. Yehowa gba hu akɛ, ebaatsɔ naakpɛɛ gbɛ nɔ ekpɔ̃ Israelbii lɛ kɛjɛ nomŋɔɔ mli. (Yes. 43:19) Eyɛ mli akɛ Yehowa, mɔ ni naa tsuiiaŋ lɛ, le akɛ Israelbii lɛ tsakeŋ moŋ, shi ekɛɛ Yesaia akɛ eya nɔ ejaje kɔkɔbɔɔ nɛɛ. Yesaia naa kpɛ ehe waa yɛ bɔ ni Nyɔŋmɔ maŋ lɛ tsakeee etsui lɛ he, ni ebi akɛ, mɛɛ beyinɔ nɔŋŋ amɛaakpilim amɛtsui kɛyashi? Nyɔŋmɔ hã lɛ hetoo akɛ: “Kɛyashi beyinɔ ní maji lɛ aaatsɔmɔ amaŋfɔ, ní mɔ ko mɔ ko bɛ mli, ní shĩai lɛ hu mɔ ko mɔ ko bɛ mli, ni shikpɔŋ lɛ aaatsɔ amaŋfɔ kwraa.”—Nyɛkanea Yesaia 6:8-11.\n9. (a) Mɛɛ be Yesaia gbalɛ ni kɔɔ Yerusalem he lɛ ba mli? (b) Mɛɛ kɔkɔ abɔɔ ŋmɛnɛ ní esa akɛ wɔbo toi?\n9 Yesaia je nitsumɔ nɛɛ shishi yɛ Maŋtsɛ Uzia nɔyeli lɛ naagbee afi lɛ mli, loo aaafee afi 778 D.Ŋ.B. Ni eba naagbee yɛ afi 732 D.Ŋ.B. sɛɛ be ni Maŋtsɛ Hezekia yeɔ nɔ lɛ. Ekɛ nɔ ni fe afii 45 sɔŋŋ tsu nitsumɔ nɛɛ. Enɛ tsɔɔ akɛ, egbe nitsumɔ nɛɛ naa afii 125 sɛɛ dani akpata Yerusalem hiɛ yɛ afi 607 D.Ŋ.B. No hewɔ lɛ, atsɔ hiɛ abɔ Israelbii lɛ kɔkɔ afii babaoo dani hiɛkpatamɔ lɛ ba. Ŋmɛnɛ hu lɛ, Yehowa etsɔ hiɛ ehã ewebii lɛ miibɔ mɛi kɔkɔ yɛ nɔ ni kã wɔhiɛ lɛ he. Kɛjɛ be ni abɔi Buu-Mɔɔ lɛ kalamɔ nɛɛ, afii 135 sɔŋŋ eho, ni eeya nɔ eehã mɛi ni kaneɔ lɛ miile akɛ etsɛŋ ni abaakpata Satan jeŋ fɔŋ nɛɛ hiɛ, ni akɛ Yesu Kristo Afii Akpe Nɔyeli lɛ baabaye najiaŋ.—Kpoj. 20:1-3, 6.\n10, 11. Mɛɛ gbɛ nɔ Israelbii ni yɔɔ Babilon lɛ na bɔ ni Yesaia gbalɛ lɛ ba mli?\n10 Agbeee Yudafoi ni bo Yehowa toi ni ŋmɛɛ amɛhe amɛhã Babilonbii lɛ yɛ Yerusalem hiɛkpatamɔ lɛ mli. Aŋɔ amɛ nom kɛtee Babilon. (Yer. 27:11, 12) Be ni Nyɔŋmɔ webii lɛ ehi jɛmɛ afii 70 sɛɛ lɛ, amɛna bɔ ni Yesaia gbalɛ kroko hu ba mli. Yesaia gba akɛ: “Bɔ ni Yehowa, nyɛkpɔ̃lɔ lɛ, ni ji Israel Mɔ krɔŋkrɔŋ lɛ, kɛɛ nɛ: Nyɛ hewɔ mitsu kɛtee Babel tɔ̃ɔ, ni miŋɔ amɛ fɛɛ mitswia shi ákɛ foijelɔi.”—Yes. 43:14.\n11 Yɛ gbalɛ nɛɛ naa lɛ, gbi gbɛkɛ ko yɛ October 539 D.Ŋ.B. lɛ, nɔ ko ni akpaaa gbɛ ba. Be ni Babilon maŋtsɛ lɛ kɛ elumɛi lɛ kɛ kpuji ni amɛyaloo kɛjɛ Yerusalem sɔlemɔwe lɛ nuɔ wein, ni amɛjieɔ amɛnyɔŋmɔi ni akɛ niji fee lɛ ayi lɛ, Media kɛ Persia asraafoi lɛ batutua Babilon trukaa ni amɛkpata ehiɛ. Yɛ afi 538 D.Ŋ.B. loo afi 537 D.Ŋ.B. lɛ, Koresh, ni ji mɔ ni ye Babilon nɔ kunim lɛ fã Yudafoi lɛ koni amɛku amɛsɛɛ kɛya Yerusalem ni amɛyama Nyɔŋmɔ sɔlemɔwe lɛ ekoŋŋ. Yehowa wo shi hu akɛ, ebaakwɛ ewebii lɛ ni ebaabu amɛhe be ni amɛkuɔ amɛsɛɛ kɛyaa Yerusalem lɛ. Enɛɛmɛi fɛɛ yɛ gbalɛi ni Yesaia gba lɛ mli. Nyɔŋmɔ wie amɛhe akɛ, “Maŋ ní mishɔ̃ miha mihe, koni amɛgba miyijiemɔ lɛ.” (Yes. 43:21; 44:26-28) Be ni nomii nɛɛ yashɛ Yerusalem ni amɛma Yehowa sɔlemɔwe lɛ ekoŋŋ lɛ, amɛna akɛ Yehowa ji anɔkwa Nyɔŋmɔ koome lɛ lɛɛlɛŋ, ni ehãa eshiwoi fɛɛ baa mli.\n12, 13. (a) Namɛi fata Israelbii lɛ ahe kɛto Yehowa jamɔ lɛ shishi ekoŋŋ? (b) Mɛni akpaa gbɛ kɛjɛɔ “tooi krokomɛi” lɛ adɛŋ yɛ yelikɛbuamɔ ni amɛkɛhãa “Nyɔŋmɔ Israel” lɛ mli? Mɛni gbɛ amɛkwɛɔ?\n12 Be ni Israelbii lɛ ku amɛsɛɛ kɛtee Yerusalem ni amɛyama Yehowa sɔlemɔwe lɛ, Jeŋmajiaŋbii babaoo bafata amɛhe kɛjá Yehowa, ni sɛɛ mli lɛ, Jeŋmajiaŋbii krokomɛi hu bafata amɛhe. (Ezra 2:58, 64, 65; Ester 8:17) Ŋmɛnɛ lɛ, “asafo babaoo” ni jɛ “tooi krokomɛi” lɛ ateŋ lɛ hu ebafata Kristofoi ni afɔ amɛ mu, ni ji “Nyɔŋmɔ Israel” lɛ he kɛmiijá Yehowa. (Kpoj. 7:9, 10; Yoh. 10:16; Gal. 6:16) Atsɛɔ mɛi ni afɔ amɛ mu lɛ kɛ tooi krokomɛi lɛ fɛɛ akɛ Yehowa Odasefoi, ni enɛ ji hegbɛ kpele.\n13 Yɛ Kristo Afii Akpe Nɔyeli lɛ mli lɛ, asafo babaoo lɛ kɛ miishɛɛ baahã mɛi ni atee amɛshi lɛ ale bɔ ni eji hegbɛ kpele akɛ amɛsɔmɔ akɛ Yehowa Odasefoi yɛ nibii agbɛjianɔtoo nɛɛ naagbee gbii lɛ amli. Shi ja wɔhi shi yɛ gbɛ́i ni kã wɔnɔ lɛ naa, ní wɔtee nɔ wɔhiɛ jeŋba krɔŋkrɔŋ mli dani wɔbaanyɛ wɔfee enɛ. Agbɛnɛ hu, eyɛ mli akɛ wɔbɔɔ mɔdɛŋ akɛ wɔɔhi shi yɛ Yehowa jeŋba he mlai lɛ anaa moŋ, shi wɔtɔ̃ɔ daa nɛɛ. Enɛ hewɔ lɛ, esa akɛ gbi fɛɛ gbi lɛ wɔbi ni aŋɔ wɔhe eshai lɛ afa wɔ. Kɛ́ wɔfee krɔŋkrɔŋ lɛ, no tsɔɔ akɛ wɔhiɛ sɔɔ Nyɔŋmɔ gbɛ́i krɔŋkrɔŋ ni kã wɔnɔ lɛ.—Nyɛkanea 1 Yohane 1:8, 9.\n14. Mɛni ji gbɛ́i Yehowa lɛ shishi?\n14 Ja wɔnu nɔ ni gbɛ́i Yehowa lɛ tsɔɔ lɛ shishi jogbaŋŋ dani wɔbaanu nɔ hewɔ ni Nyɔŋmɔ gbɛ́i ni kã wɔnɔ lɛ ji hegbɛ kpele lɛ shishi. Aná Nyɔŋmɔ gbɛ́i ni ji Yehowa lɛ kɛjɛ Hebri wiemɔ ko ni kɔɔ nɔ ko ni aafee he, ni abaanyɛ atsɔɔ shishi akɛ, “tsɔɔ.” No hewɔ lɛ, atsɔɔ gbɛ́i Yehowa lɛ shishi akɛ “Ehãa Etsɔɔ.” Gbɛ́i nɛɛ sa Nyɔŋmɔ waa, ejaakɛ lɛ ebɔ jeŋ muu lɛ kɛ emli nɔ fɛɛ nɔ, ni ehãa eyiŋtoo baa mli hu. Kɛ́ Yehowa to eyiŋ lɛ, Satan loo mɔ ko mɔ ko nyɛŋ atswa eyiŋtoo lɛ afɔ̃.\n15. Mɛni wɔbaanyɛ wɔkase kɛjɛ nɔ ni Yehowa tsɔɔ Mose yɛ egbɛ́i lɛ he lɛ mli? (Kwɛmɔ akrabatsa ni yitso ji “ Gbɛ́i ko ni Tsɔɔ Wɔ Nibii Babaoo” lɛ.)\n15 Be ni Yehowa tsu Mose ní eyajie Israelbii lɛ kɛjɛ Mizraim lɛ, ekɛ wiemɔ ko tsu nii kɛtsɔɔ Mose nɔ ni egbɛ́i lɛ tsɔɔ lɛ fã ko mli. Biblia lɛ kɛɔ akɛ: “Nyɔŋmɔ kɛɛ Mose akɛ: ‘Matsɔ Mihe Nɔ Fɛɛ Nɔ ni Misumɔɔ ni Matsɔ.’ Ni ekɛfata he akɛ: ‘Enɛ ji nɔ ni okɛɛ Israelbii lɛ, “Matsɔ tsu mi nyɛŋɔɔ.”’” (2 Mose 3:14, NW) No hewɔ lɛ, yɛ shihilɛ fɛɛ shihilɛ mli lɛ, Yehowa baafee nɔ fɛɛ nɔ ni ebiɔ ni efee koni ehã eyiŋtoo aba mli. Yɛ Israelbii lɛ agbɛfaŋ lɛ, Yehowa tsɔ gbɛ fɛɛ gbɛ ni he hiaa lɛ nɔ ekpɔ̃ amɛ, ebu amɛhe, etsɔɔ amɛ gbɛ, ni eduro amɛ amɛhiamɔ nii fɛɛ.\nBƆ NI WƆƆFEE WƆTSƆƆ AKƐ WƆYƐ NYƆŊMƆ GBƐ́I NI KÃ WƆNƆ LƐ HE MIISHƐƐ\n16, 17. (a) Te wɔɔfee tɛŋŋ wɔtsɔɔ akɛ wɔyɛ hegbɛ ni wɔná akɛ Nyɔŋmɔ gbɛ́i lɛ kã wɔnɔ lɛ he miishɛɛ? (b) Mɛni he wɔbaasusu yɛ nikasemɔ ni nyiɛ sɛɛ lɛ mli?\n16 Yehowa tsakeko. Egbɛ́i lɛ hewɔ lɛ, wɔle akɛ ebaaya nɔ efee nɔ fɛɛ nɔ ni esa akɛ efee koni wɔná wɔmumɔŋ kɛ wɔheloonaa hiamɔ nii. Akɛ nɔkwɛmɔnɔ lɛ, be fɛɛ be lɛ, ehãa wɔ nibii ni baahã wɔya nɔ wɔhi wala mli kɛ nibii ni baahã wɔhemɔkɛyeli lɛ mli awa. Nyɔŋmɔ gbɛ́i lɛ tsɔɔ wɔ nɔ kroko hu yɛ ehe. Mɛni ji no? Yehowa baanyɛ atsɔ ebɔɔ nii lɛ anɔ ehã eyiŋtoo aba mli. Akɛ nɔkwɛmɔnɔ lɛ, etsɔɔ e-Dasefoi lɛ anɔ etsuɔ eyiŋ ni eto lɛ he nii. Esa akɛ enɛ atsirɛ wɔ ni wɔhi shi yɛ gbɛ́i ni kã wɔnɔ lɛ naa. Nyɛmi nuu ko ni atsɛɔ lɛ Kåre ni jɛ Norway ni eye afii 84, ni kɛ hiɛdɔɔ eshiɛ afii 70 sɔŋŋ lɛ wie akɛ: “Minuɔ he akɛ eji hegbɛ kpele kɛhã mi akɛ miisɔmɔ Yehowa, ni ji naanɔi a-Maŋtsɛ lɛ, ni mifata mɛi ni egbɛ́i krɔŋkrɔŋ lɛ kã amɛ nɔ lɛ ahe. Be fɛɛ be ni magbala Biblia mli anɔkwalei lɛ amli matsɔɔ mɔ ko, ni mana akɛ enu shishi ni ená miishɛɛ lɛ, minuɔ he akɛ eji hegbɛ kpele. Akɛ nɔkwɛmɔnɔ lɛ, kɛ́ mitsɔɔ amɛ nɔ ni Kristo kpɔmɔ afɔle lɛ feɔ ehãa wɔ, kɛ bɔ ni ebaahã wɔná naanɔ wala wɔsɛɛ yɛ jeŋ hee ni jalɛ kɛ toiŋjɔlɛ baahi mli lɛ mli lɛ, ehãa mitsui nyɔɔ mimli waa.”\n17 Eji anɔkwale akɛ, yɛ jeŋ lɛŋ hei komɛi lɛ, ewa akɛ aaaná mɛi ni miisumɔ ni amɛkase Nyɔŋmɔ he nii. Fɛɛ sɛɛ lɛ, kɛ́ wɔná mɔ kome po bo wɔtoi ni wɔtsɔɔ lɛ Nyɔŋmɔ gbɛ́i lɛ, ani wɔnáaa miishɛɛ taakɛ Kåre náa lɛ? Shi te wɔɔfee tɛŋŋ wɔfee Yehowa Odasefoi ni nakai beaŋ nɔŋŋ lɛ wɔye Yesu he odase lɛ? Wɔbaasusu sanebimɔ nɛɛ he yɛ nikasemɔ ni nyiɛ sɛɛ lɛ mli.\nGbɛ́i ko ni Tsɔɔ Wɔ Nibii Babaoo\nGbɛ́i lɛ shishi\nNɔ hewɔ ni esa\nYehowa ni bɔ nii fɛɛ\nEyaa nɔ ehãa afeɔ nɔ ni esumɔɔ, ni ehãa eyiŋtoo baa mli\nNɔ ni etsɔɔ wɔ yɛ ehe\nEbaanyɛ efee nɔ fɛɛ nɔ ni he hiaa ni efee koni ehã eshiwoi aba mli\nEtsɔɔ ebɔɔ nii lɛ anɔ etsuɔ esuɔmɔnaa nii he nii\nNɔ ko nɔ ko bɛ ni baanyɛ atsĩ enaa koni eyiŋtoo akaba mli


Minya Hetoi ni Yɔɔ Faŋŋ ni Shishinumɔ Waaa ni Biblia lɛ Kɛhãa yɛ Shihilɛ mli Sanebimɔi Ahe lɛ He | Biblia lɛ Tsakeɔ Mɛi\nBuu-Mɔɔ | February 2015\nKANEMƆ YƐ Acholi Afrikaans Albania Amharic Arabic Armenia Armenia (West) Aymara Bicol Blɔfo Bulgaria Cambodia Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Chiyao Chokwe Cibemba Cinyanja Croatia Czech Dangme Denmark Dutch Efik Estonia Ewe Finland French Ga Garifuna Georgia Germany Greenland Guarani Haitian Creole Hebri Hela Hiligaynon Hungary Iceland Igbo Iloko Indonesia Italia Japan Kazakh Kikamba Kikaonde Kikongo Kikuyu Kimbundu Kinyarwanda Kirghiz Kirundi Kongo Korea Kwangali Kwanyama Latvia Lingala Lithuania Luganda Luo Luvale Macedonia Malagasy Mam Maya Mazatec (Huautla) Myanmar Nahuatl (Central) Nahuatl (Huasteca) Ndebele Ndonga Nepali Ngabere Norway Nyaneka Nzema Ossetia Otetela Pangasinan Papiamento (Aruba) Papiamento (Curaçao) Poland Portuguese (Brazil) Quechua (Bolivia) Romania Runyankore Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tajiki Tatar Thailand Tigrinya Tlapanec Tok Pisin Totonac Tshiluba Tsonga Turkey Tuvalu Twi Tzotzil Ukrain Umbundu Venda Vietnam Xhosa Yoruba Zapotec (Isthmus) Zulu\nMinya Hetoi ni Yɔɔ Faŋŋ ni Shishinumɔ Waaa ni Biblia lɛ Kɛhã lɛ Ahe\nMɔ ni gba ji Ernest Loedi\nBE NI AFƆ LƐ: 1948\nMAŊ NƆ NI EJƐ: HUNGARY\nMƆ NI EJI TSUTSU: ESHWE NI ENÁ SHIHILƐ MLI SANEBIMƆI NI HE HIAA LƐ AHETOO\nAfɔ mi yɛ Székesfehérvár ni yɔɔ Hungary, ni ji maŋ ko ni ehi shi nɔ ni fe afii 1,000 lɛ mli. Shi dɔlɛ sane ji akɛ, mikaiɔ nibii ni afite yɛ jɛmɛ yɛ jeŋ ta ni ji enyɔ lɛ mli lɛ lolo.\nMinii kɛ minaa ji mɛi ni tsɔse mi yɛ migbekɛbiiashi. Kɛ́ mikai amɛ lɛ, mináa miishɛɛ waa—titri lɛ minaa Elisabeth. Ehã miná hemɔkɛyeli ni mli wa yɛ Nyɔŋmɔ mli. Be ni miye afii etɛ lɛ, ekɛ mi kɛɔ sɔlemɔ ni bei komɛi lɛ atsɛɔ lɛ Nuŋtsɔ lɛ Sɔlemɔ lɛ daa gbɛkɛ. Shi enɛ fɛɛ sɛɛ lɛ, miihe maná afii 30 lɛ dani mibanu nakai sɔlemɔ lɛ shishi.\nMinii kɛ minaa kwɛ mi yɛ migbekɛbiiashi ejaakɛ no mli lɛ, mifɔlɔi kɛ amɛbe fɛɛ tsuɔ nii, akɛni amɛmiitao ni amɛbua shika naa koni amɛnyɛ amɛhe shĩa ni sa lɛ hewɔ. Daa otsii enyɔ lɛ, weku muu lɛ fɛɛ yeɔ nii kutuu, ni wɔfeɔ nakai Hɔɔ. Mináa miishɛɛ waa yɛ nɛkɛ bei nɛɛ amli.\nYɛ afi 1958 lɛ, mifɔlɔi lɛ ashwelɛ lɛ ba mli; amɛhe shĩa ni wɔyi etɛ lɛ fɛɛ baanyɛ ahi mli. Naagbee lɛ, mi kɛ mifɔlɔi yahi shi—miná miishɛɛ waa! Shi yɛ nyɔji ekpaa pɛ sɛɛ lɛ, nakai miishɛɛ lɛ sɛɛ bafo trukaa. Kansa gbe mitsɛ ataa.\nMitsui kumɔ. Mikaiɔ akɛ no mli lɛ misɔle akɛ: “Nyɔŋmɔ, mikpa bo fai ni ohere mitsɛ yiwala. Ehe miihia mi. Mɛni hewɔ ohãaa misɔlemɔi lɛ ahetoo lɛ?” Mitao waa akɛ male he ni mitsɛ yɔɔ. Mibi mihe akɛ: ‘Ani etee ŋwɛi? Aloo ebɛ shihilɛ mli dɔŋŋ?’ Kɛ́ mina gbekɛbii krokomɛi ni amɛtsɛmɛi yɛ wala mli lolo lɛ, miyeɔ amɛhe awuŋa.\nMiyaa gɔɔ lɛ mli daa gbi, ni mifee nakai afii pii. Miyakulaa mipapa saŋ lɛ hiɛ ni misɔleɔ akɛ: “Nyɔŋmɔ, ofainɛ miitao male he ni mipapa yɔɔ.” Misɔle hu koni male nɔ hewɔ ni wɔyɔɔ shihilɛ mli.\nBe ni miná afii 13 lɛ, mikpɛ miyiŋ akɛ makase German. Mishwie miyiŋ akɛ, kɛ́ mikane German woji babaoo lɛ, ekolɛ maná misanebimɔi lɛ ahetoo. Yɛ afi 1967 lɛ, mibɔi skulyaa yɛ Jena, ni ji maŋ ko ni no mli lɛ efata East Germany he lɛ. Mikɛ hiɛdɔɔ kane woji ni Germany woloŋlelɔi eŋmala lɛ, titri nɔ kɔɔ nɔ hewɔ ni adesai yɔɔ shihilɛ mli ahe lɛ. Eyɛ mli akɛ minya nibii ni mikane lɛ ekomɛi ahe moŋ, shi mináaa hetoo ni baahã mitsui anyɔ mimli yɛ ekome folo po mli. Mitee nɔ misɔle koni maná misanebimɔi lɛ ahetoo.\nYɛ afi 1970 lɛ, miku misɛɛ kɛtee Hungary, ni jɛmɛ mikɛ Rose, ni sɛɛ mli ebatsɔ miŋa lɛ kpe yɛ. Nakai beaŋ lɛ, Hungary yɛ Komunist nɔyeli shishi. Be ni mikɛ Rose bote gbalashihilɛ mli etsɛɛɛ lɛ, wɔjo foi kɛtee Austria. Oti ni ma wɔhiɛ ji akɛ, sɛɛ mli lɛ wɔbaashi kɛya Sydney, yɛ Australia he ni mitsɛkwɛ ko yɔɔ lɛ.\nEtsɛɛɛ kɛkɛ ni miná nitsumɔ yɛ Austria. Gbi ko lɛ, mɔ ko ni mikɛtsuɔ nii lɛ kɛɛ mi akɛ, manyɛ maná misanebimɔi lɛ fɛɛ ahetoo yɛ Biblia lɛ mli. Ehã mi woji komɛi ni wieɔ Biblia lɛ he. Mikɛ miishɛɛ kane nakai woji lɛ fɛɛ yɛ be kukuoo mli, ni miisumɔ akɛ male babaoo lolo. No hewɔ lɛ, miŋma Yehowa Odasefoi lɛ, ni ji mɛi ni kala nakai woji lɛ koni amɛmaje mi woji krokomɛi hu.\nGbi ni wɔye wɔgbala lɛ he klɛŋklɛŋ afi gbi jurɔ lɛ, Odasefonyo ko ni jɛ Austria lɛ basara mi kɛ Rose. Ekɛ woji ni mibi lɛ ba, ni ekɛɛ ebaasumɔ ni ekɛ mi akase Biblia lɛ, ni mikpɛlɛ. Akɛni miitao makase nibii pii hewɔ lɛ, wɔkaseɔ nii shii enyɔ yɛ otsi mli—ni eko fɛɛ eko heɔ ŋmɛlɛtswai ejwɛ!\nNibii ni Odasefoi lɛ tsɔɔ mi kɛjɛ Biblia lɛ mli lɛ hã mimii shɛ mihe waa. Be ni amɛtsɔɔ mi Nyɔŋmɔ gbɛ́i, ni ji Yehowa lɛ yɛ Hungarian Biblia ni miyɔɔ lɛ mli lɛ, minaa kpɛ mihe waa. Yɛ afii 27 ni mikɛtee sɔlemɔ lɛ mli fɛɛ lɛ, minuko ni atsĩ Nyɔŋmɔ gbɛ́i lɛ tã shi kome po. Minya bɔ ni Biblia lɛ hã misanebimɔi lɛ ahetoo yɛ gbɛ ni yɔɔ faŋŋ, ni shishinumɔ waaa lɛ nɔ lɛ he waa diɛŋtsɛ. Akɛ nɔkwɛmɔnɔ lɛ, mikase akɛ gbohii lɛ leee nɔ ko nɔ ko, tamɔ nɔ ni amɛwɔ vii. (Jajelɔ 9:5, 10; Yohane 11:11-15) Mikase Biblia lɛ shiwoo akɛ jeŋ hee ko baaba ní “gbele bɛ dɔŋŋ” lɛ hu. (Kpojiemɔ 21:3, 4) Miishwe ni mana mitsɛ ataa ekoŋŋ, ejaakɛ yɛ jeŋ hee lɛ mli lɛ, ‘abaatee gbohii ashi.’—Bɔfoi 24:15.\nRose jɛ esuɔmɔ mli ebafata mihe kɛkase Biblia lɛ. Wɔtee hiɛ oyayaayai, ni yɛ nyɔji enyɔ pɛ mli lɛ, wɔgbe wolo ni akɛ wɔ kaseɔ lɛ naa! Wɔtee asafoŋ kpeei ni Odasefoi lɛ feɔ yɛ Maŋtsɛyeli Asa lɛ nɔ lɛ eko fɛɛ eko. Bɔ ni Yehowa Odasefoi lɛ sumɔɔ amɛhe, ni amɛyeɔ amɛbuaa amɛhe, kɛ ekomefeemɔ ni yɔɔ amɛteŋ lɛ ta wɔtsuiŋ waa.—Yohane 13:34, 35.\nYɛ afi 1976 lɛ, aŋmɛ mikɛ Rose gbɛ ni wɔbote Australia maŋ lɛ mli. Amrɔ nɔŋŋ ni wɔtao Yehowa Odasefoi lɛ asɛɛ gbɛ. Odasefoi ni yɔɔ jɛmɛ lɛ here wɔ hiɛmɛɛ amrɔ nɔŋŋ. Yɛ afi 1978 lɛ, wɔbatsɔmɔ Yehowa Odasefoi.\nAmrɔ nɛɛ miná hetoi kɛhã sanebimɔi ni mikɛ afii babaoo etao lɛ. Yehowa Nyɔŋmɔ ni mitsi mibɛŋkɛ lɛ ehã miná Tsɛ ni fe fɛɛ ni mɔ ko baanyɛ aná. (Yakobo 4:8) Ni hiɛnɔkamɔ ni miyɔɔ akɛ mana mitsɛ ni fɔ mi lɛ ekoŋŋ yɛ jeŋ hee lɛ mli lɛ hãa mimii shɛɔ mihe waa.—Yohane 5:28, 29.\nYɛ afi 1989 lɛ, mi kɛ Rose kpɛ wɔyiŋ akɛ wɔbaaku wɔsɛɛ wɔya Hungary bɔ ni afee ni wɔnyɛ wɔkɛ wɔnanemɛi, wɔwekumɛi kɛ mɛi krokomɛi agba wɔhemɔkɛyeli lɛ he sane. Eŋɔɔ wɔnaa akɛ wɔnyɛ wɔtsɔɔ mɛi babaoo Biblia lɛ mli anɔkwalei lɛ. Amɛteŋ mɛi ni fa fe 70 ebafata wɔhe kɛmiisɔmɔ Yehowa, ni minyɛ awo ni misumɔɔ esane waa hu fata he.\nMikɛ afii 17 sɔle koni maná misanebimɔi lɛ ahetoo. Afii 39 eho, ni mikã he miisɔle—shi amrɔ nɛɛ manyɛ makɛɛ akɛ, “Mi-Tsɛ ni yɔɔ ŋwɛi ni misumɔɔ, miida bo shi akɛ ohã sɔlemɔ ni misɔle yɛ migbekɛbiiashi lɛ hetoo.”\nAni Otsui Baanyɛ Anyɔ Omli yɛ Shihilɛ Mli Lɛɛlɛŋ?\nTitri lɛ, kɛ́ wɔkɛ naagba loo awerɛho shihilɛ miikpe lɛ, ehe miihia waa akɛ wɔle kɛji wɔtsui baanyɛ anyɔ wɔmli yɛ shihilɛ mli lɛɛlɛŋ.\nSANEYITSO LƐ MLITSƆƆMƆ Nitsumɔ ni Wa—Ani Ebe Eho?\nSANEYITSO LƐ MLITSƆƆMƆ Obaanyɛ Onya Nitsumɔ ni Wa He\nSANE KO NÍ ODASEFONYO KO KƐ MƆ KO GBA Mɛni Hewɔ Esa akɛ Opɛi Biblia lɛ Mli?\nBIBLIA LƐ TSAKEƆ MƐI Minya Hetoi ni Yɔɔ Faŋŋ ni Shishinumɔ Waaa ni Biblia lɛ Kɛhã lɛ Ahe\nKASEMƆ AMƐHEMƆKƐYELI LƐ “Ani Shishitsɔɔmɔ lɛ Jeee Nyɔŋmɔ Nɔŋ?”\nAni Adesai Anilee Yɔɔ Biblia lɛ Mli?\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ February 2015 | Bɔ Ni Ooofee Onya Onitsumɔ He\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ February 2015 | Bɔ Ni Ooofee Onya Onitsumɔ He\nFebruary 2015 | Bɔ Ni Ooofee Onya Onitsumɔ He\nBUU-MƆƆ February 2015 | Bɔ Ni Ooofee Onya Onitsumɔ He


Ejɛ Kaiafa Weku lɛ Mli | Nikasemɔ\nKANEMƆ YƐ Afrikaans Albania Amharic Arabic Armenia Armenia (West) Azerbaijani Azerbaijani (Cyrillic) Bicol Bislama Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Denmark Dutch Efik Estonia Ewe Finland French Ga Georgia Germany Greenland Guarani Haitian Creole Hela Hiligaynon Hungary Iceland Igbo Iloko Indonesia Italia Japan Kazakh Kikuyu Kinyarwanda Kirghiz Korea Kwangali Kwanyama Latvia Lingala Lithuania Luo Malagasy Malay Malta Myanmar Ndebele Ndonga Nepali Ngabere Norway Nzema Oromo Ossetia Pangasinan Papiamento (Curaçao) Poland Portuguese (Brazil) Punjabi Quechua (Ayacucho) Quechua (Bolivia) Rarotongan Romania Russia Samoa Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Swati Sweden Tagalog Tahiti Tatar Tetun Dili Thailand Tigrinya Tiv Tsonga Turkey Twi Ukrain Umbundu Uzbek Venda Vietnam Wolaita Xhosa Yoruba Zulu\nBei komɛi lɛ, shitsalɔi ni taoɔ blema nibii lɛ naa nɔ ko ni haa anaa akɛ mɛi komɛi ni Biblia lɛ wie amɛhe lɛ ehi shi lɛɛlɛŋ. Akɛ nɔkwɛmɔnɔ lɛ, yɛ afi 2011 mli lɛ, Israel woloŋlelɔi komɛi kala sane ko ni kɔɔ nɔ ko ni ana ni tsɔɔ akɛ mɔ ko ni Biblia lɛ wie ehe lɛ ehi shi pɛŋ lɛ he. Nɔ ni ana lɛ ji adeka ko ni akɛ kaaloo fee ní eye afii 2,000 ni akɛ mɔ ko ni egbo wui ewo mli.\nNɔ ni aŋma yɛ adeka nɛɛ he ji: “Miriam, ni ji Maazia osɔfo Kaiafa ni jɛ Bet-Imri lɛ bi Yeshua biyoo.” Yudafoi lɛ asɔfonukpa ni fata he ni akojo Yesu ni agbe lɛ lɛ ji Kaiafa. (Yoh. 11:48-50) Yinɔsaneŋmalɔ Flavius Josephus tsɛ mɔ nɛɛ akɛ “Yosef, mɔ ni atsɛɔ lɛ Kaiafa lɛ.” Ekã shi faŋŋ akɛ, ewekunyo ko gbonyo wui yɔɔ adeka ni ana nɛɛ mli lɛ. Akɛni niŋmaa ko ni yɔɔ adeka ko ni ana kɛtsɔ hiɛ ni asusu akɛ osɔfonukpa lɛ diɛŋtsɛ wui yɔɔ mli lɛ tsɛ lɛ akɛ, Yehosef bar Caiapha, loo Yosef, Kaiafa binuu lɛ * hewɔ lɛ, yɛ gbɛ ko nɔ lɛ, Miriam ji Kaiafa wekunyo.\nIsrael Antiquities Authority (IAA) lɛ tsɔɔ yɛ sane ko ni amɛŋma lɛ mli akɛ, ahe adeka ni Miriam gbonyo wui lɛ yɔɔ mli lɛ kɛjɛ julɔi komɛi ni yaju yɛ blema gbonyobu ko mli lɛ adɛŋ. Niiamlitaomɔ ni afee yɛ adeka nɛɛ he kɛ nɔ ni aŋma yɛ he lɛ maa nɔ mi akɛ Miriam he sane nɛɛ ji anɔkwale.\nAdeka lɛ haa wɔleɔ nɔ kroko hu. Etsĩ “Maazia,” ni ji osɔfoi akuu ni sɔmɔɔ yɛ Yerusalem sɔlemɔwe lɛ, ni ajara amɛmli 24 lɛ naagbee kuu lɛ, tã. (1 Kron. 24:18) IAA lɛ tsɔɔ mli akɛ, nɔ ni aŋma yɛ adeka nɛɛ he lɛ tsɔɔ akɛ, “Kaiafa weku lɛ jɛ Maazia kuu lɛ mli.”\nAtsĩ Bet-Imri hu tã yɛ niŋmaa lɛ mli. Abaanyɛ atsɔɔ niŋmaa nɛɛ mli yɛ gbɛi enyɔ nɔ. IAA lɛ kɛɛ akɛ: “Klɛŋklɛŋ lɛ, Bet-Imri ji gbɛ́i ni akɛtsɛɔ osɔfoi aweku ni ji Imer bii, (Ezra 2:36, 37; Nehemia 7:39-42) ní Maazia kuu lɛ mli bii lɛ fata eseshibii lɛ ahe lɛ.” IAA lɛ kɛfata he akɛ: “Nɔ ni ji enyɔ lɛ, [Bet-Imri ji] maŋ nɔ ni mɔ ni egbo lɛ [Miriam] loo eweku muu lɛ fɛɛ jɛ lɛ gbɛ́i.” Bɔ fɛɛ bɔ ni eji lɛ, adeka ni Miriam wui lɛ yɔɔ mli lɛ haa wɔnáa nɔmimaa akɛ Biblia lɛ wieɔ mɛi ni ehi shi pɛŋ, ni jɛ weku pɔtɛɛ ko mli lɛ ahe lɛɛlɛŋ.\n^ kk. 3 Kɛ́ ootao ole adeka ni akɛ Kaiafa gbonyo wui lɛ wo mli lɛ he sane lɛ, kwɛmɔ sane ni yitso ji, “Osɔfonukpa Ní Bu Yesu Fɔ Lɛ,” ni yɔɔ January 15, 2006 Buu-Mɔɔ lɛ baafa 10-13 lɛ.\nKɛmaje Mɔ Ko Kɛmaje Mɔ Ko Ejɛ Kaiafa Weku lɛ Mli


KANEMƆ YƐ Amharic Bicol Blɔfo Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Denmark Dutch Ga Georgia Germany Haitian Creole Hiligaynon Hungary Igbo Iloko Italia Korea Myanmar Ndebele Ngabere Norway Ossetia Poland Portuguese (Brazil) Quechua (Bolivia) Rarotongan Romania Sesotho (Lesotho) Setswana Silozi Slovak Slovenia Swahili Tatar Tsonga Turkey Ukrain\n“ENƐ lɛ sane wulu nɛ. Ebaaha mɛi pii ahiɛ afee amɛ yaa.” “Enɛ baatsake shishinumɔ ni wɔhiɛ yɛ mra be mli Kristofoi ajamɔ lɛ he lɛ.” Enɛ ji wiemɔi ni sa kadimɔ waa ní nilelɔi komɛi ní nya “Yuda Sanekpakpa” lɛ he lɛ wie (no yɔɔ yiteŋgbɛ lɛ), ni asusu akɛ wolo nɛɛ laaje fe afii 1500.\nMɛi ebɔi apokrifa sanekpakpai nɛɛ ahe miishɛɛ namɔ ekoŋŋ. Mɛi komɛi kɛɔ akɛ niŋmai nɛɛ haa aleɔ Yesu wala shihilɛ mli saji kɛ enitsɔɔmɔi ni sa kadimɔ waa ni aŋɔtee be kplaŋŋ lɛ. Shi mɛni ji apokrifa sanekpakpai lɛ? Ani amɛbaanyɛ amɛtsɔɔ wɔ Yesu kɛ Kristofoi ajamɔ he anɔkwalei ni bɛ Biblia lɛ mli?\nSanekpakpai ni Jɛ Mumɔŋ kɛ Apokrifa Sanekpakpai\nKɛjɛ afi 41 Ŋ.B. kɛyashi afi 98 Ŋ.B. lɛ, Mateo, Marko, Luka, kɛ Yohane ŋmala ‘Yesu Kristo he yinɔsane’ amɛfɔ̃ shi. (Mateo 1:1) Bei komɛi lɛ, atsɛɔ amaniɛbɔi nɛɛ akɛ Yesu Kristo he “sanekpakpa lɛ.”—Marko 1:1.\nEyɛ mli akɛ ekolɛ ayɛ blema saji kɛ nibii krokomɛi ni aŋmala yɛ Yesu he moŋ, shi Sanekpakpai ejwɛ nɛɛ pɛ abuɔ akɛ amɛjɛ Nyɔŋmɔ mumɔ lɛŋ, ni esa akɛ akɛfataa Ŋmalɛi Krɔŋkrɔŋi lɛ ahe—amɛmaa nɔ mi akɛ nibii ni kɔɔ Yesu shihilɛ yɛ shikpɔŋ lɛ nɔ, kɛ etsɔɔmɔi lɛ ahe lɛ ji “anɔkwale.” (Luka 1:1-4; Bɔfoi lɛ Asaji 1:1, 2; 2 Timoteo 3:16, 17) Atsĩɔ Sanekpakpai ejwɛ nɛɛ atã yɛ blema woji ni aŋmala Kristofoi a-Hela Ŋmalɛi lɛ agbɛ́i yɛ mli lɛ fɛɛ amli. Ŋwanejee ko bɛ he akɛ amɛja, ni amɛfata Nyɔŋmɔ Wiemɔ ni ajɛ mumɔŋ aŋma lɛ he.\nShi beni be shwie mli lɛ, niŋmai krokomɛi bɔi puemɔ, ni mɛi komɛi kɛɛ nomɛi hu ji sanekpakpai. Atsɛ sanekpakpai krokomɛi nɛɛ akɛ apokrifa. *\nBeni afi 100 afii lɛ ba naagbee lɛ, Irenaeus ni jɛ Lyon lɛ ŋma akɛ, mɛi ni etse amɛhe kɛjɛ Kristofoi ajamɔ he lɛ yɛ “apokrifa niŋmai kɛ amale niŋmai krokomɛi babaoo,” kɛ sanekpakpai hu ní “amɛdiɛŋtsɛ amɛŋmala, koni amɛkɛfutu mɛi ni leee nii lɛ ayiŋ.” Enɛ ha ababu apokrifa sanekpakpai lɛ akɛ nɔ ko ni yɔɔ gbeyei akɛ aaakane, loo aaahiɛ eko po.\nShi hii osɔfoi kɛ niŋmalɔi komɛi ni hi shi aaafee afi 500 kɛyashi afi 1500 Ŋ.B. lɛ baa woji nɛɛ ayi. Yɛ afi 1800 afii lɛ amli lɛ, mɛi pii nya apokrifa sanekpakpai lɛ ahe, ni abaná apokrifa niŋmai srɔtoi, kɛ sanekpakpai krokomɛi hu. Ŋmɛnɛ lɛ, ayɛ apokrifa niŋmai pii yɛ wiemɔi titrii ni awieɔ yɛ wɔbei nɛɛ amli lɛ amli.\nApokrifa Sanekpakpai lɛ Nyɛŋ Afee Yesu He Anɔkwa Saji Kɔkɔɔkɔ\nBei pii lɛ, apokrifa sanekpakpai lɛ gbalaa jwɛŋmɔ kɛyaa mɛi ni awie amɛhe fioo, loo awieee amɛhe kwraa yɛ Sanekpakpai ni jɛ mumɔŋ lɛ mli lɛ anɔ titri. Aloo amɛwieɔ Yesu gbekɛbiiashi he saji ni mɛi efo amɛtã lɛ ahe. Naa enɛ he nɔkwɛmɔnii komɛi.\n▪ “Sanekpakpa ni akɛɛ Yakobo ŋma,” ní atsɛɔ lɛ hu akɛ “Maria Fɔmɔ Lɛ” wieɔ Maria fɔmɔ kɛ egbekɛbiiashi, kɛ agbɛnɛ hu ekɛ Yosef gbalashihilɛ lɛ he. Awieɔ wolo nɛɛ he yɛ gbɛ ni ja nɔ akɛ eji jamɔŋ adesã loo sane ko ni afo atã. Wolo lɛ haa mɛi náa susumɔ lɛ akɛ, Maria hi shi akɛ oblayoo fro kɛyashi egbo, ni aje gbɛ aŋma koni akɛwo ehiɛ nyam.—Mateo 1:24, 25; 13:55, 56.\n▪ “Gbekɛbiiashi Sanekpakpa ni Toma Ŋma” lɛ wieɔ Yesu gbekɛbiiashi he titri—beni eye kɛjɛ afii 5 kɛyashi afii 12 lɛ—ni etsɔɔ akɛ Yesu fee naakpɛɛ nibii pii, shi enɛɛmɛi nyɛŋ afee anɔkwale kɔkɔɔkɔ. (Kwɛmɔ Yohane 2:11.) Wolo nɛɛ wieɔ Yesu he akɛ eji gbekɛ fɔŋ, ní mli etsɛɛɛ fumɔ, ní kɛ sane ekeee, ní kɛ hewalɛ ni eyɔɔ ni ekɛfeɔ naakpɛɛ nii lɛ tɔɔ tsɔɔlɔi, akutsoŋbii, kɛ gbekɛbii krokomɛi ahe owele, ni eshwilaa mɛi nɛɛ ateŋ mɛi komɛi, ehaa mɛi komɛi hu tsɔmɔɔ akpakei, ni egbeɔ mɛi komɛi po.\n▪ Apokrifa sanekpakpai lɛ ekomɛi, tamɔ “Petro Sanekpakpa” lɛ wieɔ Yesu sane ni aye, egbele, kɛ eshitee lɛ he titri. Ekrokomɛi tamɔ “Pilato Nitsumɔi,” ni ji “Nikodemo Sanekpakpa” lɛ fã ko lɛ gbalaa jwɛŋmɔ kɛyaa mɛi ni ná nakai nifeemɔi lɛ amli gbɛfaŋnɔ lɛ anɔ. Akɛni nibii ni amɛwieɔ he lɛ bɛ mli, ni mɛi lɛ hu ehi ko shi dã hewɔ lɛ, anyɛŋ amu afɔ̃ niŋmai nɛɛ anɔ. “Petro Sanekpakpa” lɛ tsɔɔ akɛ Pontio Pilato yeɔ bem, ni ewieɔ Yesu shitee lɛ he tamɔ adesã ko kɛkɛ.\nApokrifa Sanekpakpai kɛ Kristojamɔŋ Hemɔkɛyeli Kwamɔ Lɛ\nYɛ December 1945 lɛ, okwaafoi komɛi yana adaa woji 13 ní akɛ niji ŋmala, ní ŋmalɛi 52 yɔɔ mli yɛ he ko ni bɛŋkɛ Nag Hammadi, yɛ Egypt Kooyigbɛ. Asusuɔ akɛ jamɔŋ kɛ jeŋ nilelɔi akuu ko ji mɛi ni ŋmala woji nɛɛ yɛ afi 300 afii lɛ amli, ni atsɛɔ kuu nɛɛ atsɔɔmɔ lɛ yɛ Blɔfo mli akɛ Gnosticism. Kuu nɛɛ kɛ jamɔŋ tsɔɔmɔi ni anuuu shishi, wɔŋjamɔ, Hela jeŋ nilee, Yudafoi ahemɔkɛyelii, kɛ Kristofoi ahemɔkɛyelii futuɔ, ni amɛná mɛi ni kɛɛ amɛji Kristofoi lɛ ekomɛi anɔ hewalɛ gbonyo.—1 Timoteo 6:20, 21.\n“Toma Sanekpakpa,” “Filipo Sanekpakpa,” kɛ “Anɔkwale Sanekpakpa” lɛ fata nibii ni ana yɛ “Nag Hammadi Blema Nibiiatoohe” lɛ he, ni amɛwieɔ Gnostic tsɔɔmɔi ni anuuu shishi lɛ babaoo he oookɛɛ amɛji Yesu tsɔɔmɔi. Abuɔ “Yuda Sanekpakpa” ni ana nyɛsɛɛ nɛɛ hu ashiɔ Gnostic sanekpakpai lɛ anɔ. Ewieɔ Yuda he ekpakpa akɛ lɛ pɛ ji Yesu bɔfo ni le mɔ ni Yesu ji jogbaŋŋ. Sanekpakpa nɛɛ he nilelɔ ko wie Yesu he akɛ eji “tsɔɔlɔ kɛ mɔ ni jieɔ ŋaalee kɛ nilee kpo, shi jeee yiwalaherelɔ ni gbo yɛ je lɛŋ bii ahe eshai ahewɔ.” Shi Sanekpakpai ni ajɛ mumɔŋ aŋmala lɛ tsɔɔ akɛ Yesu gbo afɔleshaa gbele yɛ je lɛŋ bii ahe eshai ahewɔ. (Mateo 20:28; 26:28; 1 Yohane 2:1, 2) Eyɛ faŋŋ akɛ, aŋmala Gnostic sanekpakpai lɛ koni akɛfite hemɔkɛyeli ní mɛi yɔɔ yɛ Biblia lɛ mli lɛ, shi jeee ni akɛwaje lɛ.—Bɔfoi lɛ Asaji 20:30.\nSanekpakpai ni Jɛ Mumɔŋ lɛ Anɔ Bɛ\nNibii ni wɔsusu he yɛ apokrifa sanekpakpai lɛ ahe lɛ efee lɛ faŋŋ akɛ amɛji amale. Kɛ́ akɛto Sanekpakpai ni jɛ mumɔŋ lɛ ahe lɛ, anaa faŋŋ akɛ jeee Nyɔŋmɔ mumɔ lɛŋ ajɛ aŋmala. (2 Timoteo 1:13) Akɛni mɛi ni ŋmala lɛ leee Yesu, loo ebɔfoi lɛ hewɔ lɛ, amɛnyɛŋ amɛha ale Yesu, kɛ Kristofoi ajamɔ lɛ he anɔkwale ko ni aŋɔtee kɔkɔɔkɔ. Moŋ lɛ, amɛji amaniɛbɔi ni ejaaa, ní aka yiŋ awie, ní nyɛŋ aha wɔle Yesu kɛ etsɔɔmɔi lɛ ahe nɔ ko kwraa.—1 Timoteo 4:1, 2.\nNɔ ni tamɔɔɔ nakai lɛ, Mateo kɛ Yohane fata Yesu bɔfoi 12 lɛ ahe; Marko kɛ bɔfo Petro bɔ gbagbalii, ni Luka hu kɛ bɔfo Paulo bɔ. Nyɔŋmɔ kɛ emumɔ krɔŋkrɔŋ lɛ tsirɛ amɛ ni amɛŋmala Sanekpakpai ní amɛgbɛ́i kamɔ nɔ lɛ. (2 Timoteo 3:14-17) No hewɔ lɛ, nɔ fɛɛ nɔ ni he hiaa ni baaha mɔ ahe aye akɛ “Yesu ji Kristo, Nyɔŋmɔ bi lɛ” yɛ Sanekpakpai ejwɛ nɛɛ amli.—Yohane 20:31.\n^ kk. 7 Wiemɔ “apokrifa” lɛ jɛ Hela wiemɔ ni shishi ji “ní aŋɔtee” lɛ mli. Hela wiemɔ diɛŋtsɛ ni akɛtsu nii lɛ tsɔɔ niŋmaa ko ni kuu pɔtɛɛ ko mlibii pɛ kɛtsuɔ nii, ni aŋɔtee mɛi ni jeee kuu nɛɛ mlibii lɛ. Shi sɛɛ mli lɛ, wiemɔ nɛɛ badamɔ shi kɛha niŋmai ni fataaa Biblia mli woji ni akpɛlɛɔ nɔ akɛ amɛja lɛ ahe lɛ.\n[He ni Mfoniri lɛ Jɛ ni yɔɔ baafa 18]


Daa Yehowa Shi Koni Ejɔɔ Bo | Nikasemɔ\n“Nyɛdaa Yehowa shi, ejaakɛ ehi.”—LALA 106:1.\nMɛni Paulo nɔkwɛmɔnɔ lɛ tsɔɔ wɔ yɛ shidaa he?\nMɛɛ gbɛ nɔ sanenɔjwɛŋmɔ kɛ sɔlemɔ baanyɛ aye abua wɔ ni wɔda Yehowa shi be fɛɛ be?\nKɛ́ wɔjwɛŋ wɔjɔɔmɔi lɛ anɔ lɛ, mɛɛ gbɛ nɔ ebaaye ebua wɔ ni wɔnyɛ wɔfi shi kɛ́ wɔkɛ naagbai kpe?\n1. Mɛni hewɔ esa akɛ wɔda Yehowa shi lɛ?\nYEHOWA duroɔ wɔ “nii kpakpai fɛɛ kɛ nikeenii ni hi kɛwula shi fɛɛ.” (Yakobo 1:17) Lɛ ji wɔ-Kwɛlɔ ni yɔɔ suɔmɔ, ni ehãa wɔ nibii fɛɛ ni he hiaa wɔ. (Lala 23:1-3) Anɔkwa, esa akɛ wɔda Yehowa shi waa. Lɛ ji “wɔbobaahe kɛ wɔhewalɛ,” titri lɛ yɛ haomɔ beaŋ. (Lala 46:2) Wɔnuɔ he tamɔ bɔ ni lalatsɛ lɛ nu he lɛ nɔŋŋ, be ni ewie akɛ: “Nyɛdaa Yehowa shi, ejaakɛ ehi; ejaakɛ naanɔ emɔbɔnalɛ hiɔ shi kɛyaa!”—Lala 106:1.\nAfi 2015 afi ŋmalɛ lɛ ji: “Nyɛdaa Yehowa shi, ejaakɛ ehi.”—Lala 106:1\n2, 3. (a) Kɛ́ wɔfee trumui lɛ, mɛɛ osharai ebaanyɛ ekɛba? (b) Mɛɛ sanebimɔi ahe wɔbaasusu yɛ nikasemɔ nɛɛ mli?\n2 Mɛni hewɔ esa akɛ wɔhiɛ asɔ nibii ni Yehowa efee ehã wɔ lɛ? Yɛ naagbee gbii nɛɛ amli lɛ, mɛi babaoo ebatsɔmɔ trumui taakɛ agba lɛ pɛpɛɛpɛ. (2 Timoteo 3:2) Mɛi babaoo ahiɛ esɔɔɔ nibii kpakpai ni Yehowa efee ehã amɛ lɛ. Wɔyɛ jeŋ ko ni woɔ mɛi akpekpei abɔ hewalɛ ni amɛtiu heloonaa nibii asɛɛ lɛ mli, ni no hãa mɛi heɔ nibii babaoo ni he ehiaaa amɛ. Enɛ hewɔ lɛ, mɛi babaoo amii shɛɛɛ nibii ni amɛyɔɔ lɛ ahe. Kɛ́ wɔkwɛɛɛ jogbaŋŋ lɛ, wɔ hu wɔbaafee trumui, ni wɔhiɛ esɔŋ jɔɔmɔi ni wɔnine shɛɔ nɔ lɛ kɛ wekukpaa ni jara wa ni kã wɔ kɛ Yehowa teŋ lɛ, taakɛ Israelbii lɛ fee lɛ.—Lala 106:7, 11-13.\n3 Agbɛnɛ hu, susumɔ nɔ ni baanyɛ aba kɛ́ wɔyaje shihilɛi ni jaraa amli lɛ he okwɛ. Wɔnaagbai lɛ baanyɛ asũ wɔtsui aahu akɛ wɔjwɛŋmɔ eyaŋ jɔɔmɔi ni wɔnine shɛɔ nɔ lɛ anɔ. (Lala 116:3) Kɛ́ eba lɛ nakai lɛ, mɛni baaye abua wɔ ni wɔya nɔ wɔjie hiɛsɔɔ kpo? Mɛni baaye abua wɔ ni wɔya nɔ wɔná miishɛɛ yɛ shihilɛi ni jaraa ni wɔkɛkpeɔ lɛ fɛɛ sɛɛ? Nyɛhãa wɔkwɛa.\n‘YEHOWA, NII NI OTSUƆ YƐ WƆHE LƐ FA NAAKPA’\n4. Mɛni esa akɛ wɔfee koni wɔhiɛ asɔ nibii ni Yehowa efee ehã wɔ lɛ be fɛɛ be?\n4 Esa akɛ wɔhiɛ asɔ nibii ni Yehowa efee ehã wɔ lɛ be fɛɛ be. Shi enɛ feemɔ biɔ mɔdɛŋbɔɔ. Klɛŋklɛŋ lɛ, ehe miihia ni wɔyɔse gbɛi anɔ ni Yehowa ejɔɔ wɔ akɛ aŋkroaŋkroi lɛ. No sɛɛ lɛ, esa akɛ wɔsusu bɔ ni jɔɔmɔi nɛɛ hãa wɔnaa akɛ Nyɔŋmɔ sumɔɔ wɔsane waa lɛ he jogbaŋŋ. Lalatsɛ lɛ fee nakai, ni enaa kpɛ ehe yɛ naakpɛɛ nibii fɛɛ ni Yehowa efee ehã lɛ lɛ hewɔ.—Kanemɔ Lala 40:6; 107:43.\n5. Mɛni Paulo nɔkwɛmɔnɔ lɛ tsɔɔ wɔ yɛ shidaa he?\n5 Kɛ́ wɔsusu bɔfo Paulo nɔkwɛmɔnɔ lɛ he lɛ, wɔbaana bɔ ni wɔbaafee wɔjie hiɛsɔɔ kpo wɔtsɔɔ Yehowa. Eyɛ faŋŋ akɛ Paulo jwɛŋ jɔɔmɔi ni enine shɛ nɔ lɛ anɔ, ejaakɛ esɔle kɛda Nyɔŋmɔ shi daa. Paulo le akɛ tsutsu ko lɛ eji “musubɔlɔ kɛ yiwalɔ kɛ mɛi aniseniianifeelɔ.” Ehiɛ sɔ bɔ ni Nyɔŋmɔ kɛ Kristo na lɛ mɔbɔ yɛ nibii gbohii ni efee be ko ni eho lɛ fɛɛ sɛɛ, kɛ hegbɛ ni amɛhã lɛ akɛ eshiɛ etsɔɔ mɛi krokomɛi lɛ. (Kanemɔ 1 Timoteo 1:12-14.) Paulo hiɛ sɔ enyɛmimɛi Kristofoi ni Yehowa kɛduro lɛ lɛ waa, ni eda lɛ shi shii abɔ yɛ sui kpakpai ni amɛjieɔ lɛ kpo kɛ anɔkwayeli ni amɛkɛsɔmɔɔ Yehowa lɛ he. (Filipibii 1:3-5, 7; 1 Tesalonikabii 1:2, 3) Paulo shashaooo shi kwraa akɛ eeeda Yehowa shi yɛ nibii ni enyɛmimɛi lɛ fee amɛhã lɛ be ni eyaje shihilɛi ni jaraa amli lɛ ahe. (Bɔfoi lɛ Asaji 28:15; 2 Korintobii 7:5-7) No hewɔ lɛ, ebɛ naakpɛɛ akɛ Paulo wo Kristofoi hewalɛ akɛ: “Nyɛlea shidaa . . . , nyɛwiea nyɛtsɔɔa nyɛhe yɛ saŋkutswaai kɛ yijiemɔ lalai kɛ mumɔŋ lalai amli, ni nyɛkɛ shidaa alaa.”—Kolosebii 3:15-17.\nSANENƆJWƐŊMƆ KƐ SƆLEMƆ YEƆ EBUAA WƆ KONI WƆYA NƆ WƆDA SHI\n6. Mɛni Yehowa efee ehã bo ni ohiɛ esɔ waa?\n6 Te wɔɔfee tɛŋŋ wɔkase Paulo? Wɔbaanyɛ wɔjwɛŋ nɔ ni Yehowa efee ehã wɔ akɛ aŋkroaŋkroi lɛ nɔ. (Lala 116:12) Kɛ́ mɔ ko bi bo akɛ, “Te jɔɔmɔi ni onine eshɛ nɔ kɛjɛ Yehowa dɛŋ lɛ ateŋ nɔ ni ohiɛ sɔɔ waa lɛ?” te obaahã hetoo ohã tɛŋŋ? Ani obaatsĩ wekukpaa ni yɔɔ okɛ Yehowa teŋ lɛ tã? Aloo obaatsĩ eshaifaa ni onáa yɛ Kristo kpɔmɔ afɔle lɛ hewɔ lɛ tã? Ani obaatsĩ nyɛmimɛi hii kɛ yei ni ye amɛbua bo be ni okɛ shihilɛi ni jaraa kpe lɛ atã? Ani obaawie bɔ ni ohiɛ sɔɔ owu loo oŋa loo obii lɛ he? Hemɔ be ni okɛjwɛŋ gbɛi srɔtoi anɔ ni Nyɔŋmɔ ejɔɔ bo lɛ anɔ. Enɛ baatsirɛ bo ni oda lɛ shi gbi fɛɛ gbi.—Kanemɔ Lala 92:2, 3.\nKasemɔ Hana kɛ Hezekia, ni oda Yehowa shi yɛ nibii ni efee ehã bo lɛ ahe\n7. (a) Mɛni hewɔ esa akɛ wɔsɔle kɛda Yehowa shi lɛ? (b) Kɛ́ oda Yehowa shi yɛ osɔlemɔi amli lɛ, te obaaná he sɛɛ tɛŋŋ?\n7 Kɛ́ wɔjwɛŋ gbɛi srɔtoi anɔ ni Yehowa ejɔɔ wɔ lɛ anɔ lɛ, wɔbaasɔle kɛda lɛ shi. (Lala 95:2; 100:4, 5) Mɛi komɛi yɛ ni ja nɔ ko he ehia amɛ dani amɛsɔleɔ amɛhãa Nyɔŋmɔ. Shi Yehowa mii shɛɔ ehe kɛ́ wɔsɔle kɛda lɛ shi yɛ nibii ni ekɛduro wɔ momo lɛ ahe. Biblia lɛ wieɔ Nyɔŋmɔ tsuji babaoo, tamɔ Hana kɛ Hezekia ni sɔle kɛda Yehowa shi lɛ ahe. (1 Samuel 2:1-10; Yesaia 38:9-20) No hewɔ lɛ kasemɔ amɛ, ni oda Yehowa shi yɛ nibii ni efee ehã bo lɛ ahe. (1 Tesalonikabii 5:17, 18) Kɛ́ ofee nakai lɛ, omii baashɛ ohe, suɔmɔ ni oyɔɔ kɛhã Nyɔŋmɔ lɛ mli baawa, ni naanyobɔɔ ni yɔɔ okɛ lɛ teŋ lɛ baaya nɔ ahi shi.—Yakobo 4:8.\nMɛni Yehowa efee ehã bo ni ohiɛ esɔ waa? (Kwɛmɔ kuku 6, 7)\n8. Mɛɛ nibii haŋ wɔhiɛ asɔ nibii ni Yehowa efee ehã wɔ lɛ dɔŋŋ?\n8 Kɛ́ wɔkwɛɛɛ ni ahi lɛ, wɔhiɛ esɔŋ nibii kpakpai ni Yehowa kɛduro wɔ lɛ dɔŋŋ. Mɛni hewɔ? Ejaakɛ wɔyeee emuu, ni wɔ-klɛŋklɛŋ fɔlɔi lɛ ahewɔ lɛ, kɛjɛ fɔmɔ mli tɔ̃ɔ lɛ, ewaaa akɛ wɔɔfee trumu. Yehowa kɛ Adam kɛ Hawa wo he ko ni afee lɛ paradeiso mli, ni ekwɛ koni amɛnine ashɛ nɔ fɛɛ nɔ ni he hiaa amɛ lɛ nɔ. Kulɛ amɛbaanyɛ amɛhi shi kɛya naanɔ yɛ toiŋjɔlɛ mli. (1 Mose 1:28) Shi, amɛhiɛ eyasɔɔɔ jɔɔmɔi ni amɛnine shɛ nɔ lɛ. Amɛhiɛ kɔ̃ nii anɔ, ni amɛshwe akɛ amɛná babaoo. Enɛ hã nɔ fɛɛ nɔ ni amɛyɔɔ lɛ ŋmɛɛ amɛ. (1 Mose 3:6, 7, 17-19) Mɛi ni yɔɔ je lɛŋ ŋmɛnɛ lɛ ahiɛ esɔɔɔ nii, ni enɛ baanyɛ aná wɔnɔ hewalɛ ni wɔfee Yehowa nɔ trumu yɛ nibii fɛɛ ni efee ehã wɔ lɛ ahe. Ekolɛ wɔhiɛ esɔŋ naanyobɔɔ kpakpa ni yɔɔ wɔ kɛ Nyɔŋmɔ teŋ lɛ, loo hegbɛ ni wɔná akɛ wɔkɛ wɔnyɛmimɛi ni yɔɔ je lɛŋ fɛɛ lɛ aaafee ekome lɛ dɔŋŋ. Ekolɛ nibii ni yɔɔ je lɛ mli lɛ baagbala wɔjwɛŋmɔ. (1 Yohane 2:15-17) Bɔ ni afee ni wɔkayaje shihilɛ ni tamɔ nɛkɛ mli lɛ, ehe miihia ni wɔjwɛŋ jɔɔmɔi srɔtoi ni wɔnine eshɛ nɔ lɛ anɔ, ni wɔda Yehowa shi daa akɛ ehã wɔ hegbɛ akɛ wɔfata ewebii lɛ ahe.—Kanemɔ Lala 27:4.\nKƐ́ WƆYAJE SHIHILƐI NI JARAA AMLI\n9. Kɛ́ wɔyaje shihilɛi ni jaraa amli lɛ, mɛni hewɔ esa akɛ wɔjwɛŋ Yehowa jɔɔmɔi lɛ anɔ lɛ?\n9 Kɛ́ wɔhiɛ sɔɔ nii lɛ, no baaye abua wɔ ni wɔnyɛ wɔfi shi kɛ́ wɔyaje shihilɛi ni jaraa amli. Ekolɛ wɔhefatalɔ lɛ yeŋ wɔ anɔkwa, hela ko ni naa wa baamɔ wɔ, wɔsuɔlɔ ko baagbo, adebɔɔ naa oshara ko ni naa wa baanina wɔ, loo wɔkɛ naagba kroko ni baanyɛ atsake wɔshihilɛ kwraa ní ehã wɔfee basaa lɛ baakpe. Kɛ́ wɔjwɛŋ Yehowa jɔɔmɔi lɛ anɔ lɛ, no baanyɛ ashɛje wɔmii, ní ewaje wɔ koni wɔnyɛ wɔfi shi. Susumɔ niiashikpamɔi ni nyiɛ sɛɛ nɛɛ ahe okwɛ.\n10. Be ni Irina jwɛŋ jɔɔmɔi ni ená lɛ anɔ lɛ, te ená he sɛɛ tɛŋŋ?\n10 Daa gbɛgbalɔ ko ni yɔɔ United States, ni atsɛɔ lɛ Irina lɛ, kɛ asafoŋ onukpa ko bote gbalashihilɛ mli, shi nuu lɛ eyayeee lɛ anɔkwa, ni eshi lɛ kɛ ebii lɛ. * (Kwɛmɔ shishigbɛ niŋmaa lɛ.) Mɛni eye ebua Irina ni etee nɔ esɔmɔ Yehowa yɛ anɔkwayeli mli? Ewie akɛ: “Mihiɛ sɔɔ bɔ ni Yehowa ekwɛ mi akɛ mɔ aŋkro lɛ. Akɛni mikpɛ miyiŋ akɛ gbi fɛɛ gbi lɛ, mahã mihiɛ asɔ nibii kpakpai ni miná yɛ shihilɛ mli lɛ hewɔ lɛ, mina akɛ eji hegbɛ kpele akɛ wɔ-Tsɛ ni yɔɔ ŋwɛi ni buɔ wɔhe lɛ aaale mi ni esumɔ mi. Mile akɛ ekwaŋ mi kɔkɔɔkɔ.” Eyɛ mli akɛ Irina kɛ naagbai ni naa wala babaoo ekpe yɛ shihilɛ mli moŋ, shi miishɛɛ ni eyɔɔ lɛ yeɔ ebuaa lɛ ni enyɛɔ edamɔɔ naa, ni ewoɔ mɛi krokomɛi hewalɛ.\n11. Mɛni ye ebua Kyung-sook be ni hela ko ni naa wa waa mɔ lɛ lɛ?\n11 Nyɛmi yoo ko ni atsɛɔ lɛ Kyung-sook, ni yɔɔ Asia lɛ, kɛ ewu fɛɛ sɔmɔ akɛ gbɛgbalɔi nɔ ni fe afii 20. Shi trukaa lɛ, ahã ele akɛ ená flufla mli kansa ni naa wa, ni akɛ yɛ nyɔji etɛ kɛmiimɔ ekpaa mli lɛ, ebaagbo. Eyɛ mli akɛ ekɛ ewu fɛɛ kɛ naagbai babaoo ekpe pɛŋ moŋ, shi hela ko ni naa wa mɔko amɛ dã. Ewie akɛ: “Be ni akɛɛ mi akɛ hela nɛɛ emɔ mi lɛ, mifee basaa waa. Minu he akɛ nɔ fɛɛ nɔ eŋmɛɛ mi, ni mitsui fã waa.” Mɛni eye ebua Kyung-sook ni enyɛ edamɔ naagba nɛɛ naa? Ewie akɛ: “Daa gbɛkɛ kɛ́ miyawɔ lɛ, miyaa wɔtsũ lɛ yiteŋ ni mikɛ gbee ni wa sɔleɔ yɛ nibii enumɔ ni mihiɛ esɔ waa yɛ nakai gbi lɛ mli lɛ ahe. No sɛɛ lɛ, mitsui nyɔɔ mimli ekoŋŋ, ni no tsirɛɔ mi ní mijieɔ suɔmɔ ni miyɔɔ kɛhã Yehowa lɛ kpo.” Mɛɛ gbɛ nɔ Kyung-sook ená sɔlemɔ ni esɔleɔ gbɛkɛgbɛkɛ lɛ he sɛɛ? Ewie akɛ: “Mibayɔse akɛ Yehowa wajeɔ wɔ kɛ́ wɔkɛ shihilɛi ni jaraa miikpe, ni akɛ jɔɔmɔi ni wɔnáa yɛ shihilɛ mli lɛ fa fe naagbai ni wɔkɛkpeɔ lɛ.”\nSheryl kɛ enyɛmi nuu kome ni shwɛ ni atsɛɔ lɛ John lɛ (Kwɛmɔ kuku 13)\n12. Mɛni Jason kɛshɛje emii be ni eŋa gbo lɛ?\n12 Nyɛmi nuu ko ni atsɛɔ lɛ Jason, ni sɔmɔɔ yɛ nitsumɔhe nine ko ni yɔɔ Afrika maji lɛ eko nɔ lɛ, kɛ nɔ ni fe afii 30 ehi be fɛɛ sɔɔmɔ nitsumɔ lɛ mli. Ewie akɛ: “Afii kpawo nɛ ni miŋa gbo, ni bei komɛi lɛ, minuɔ dɔlɛ he waa. Kɛ́ mitee nɔ mijwɛŋ nɔ mli ni etsɔ be ni ená kansa lɛ he lɛ, mitsui kumɔɔ.” Mɛni eye ebua Jason ni enyɛ edamɔ dɔlɛ nɛɛ naa? Ewie akɛ: “Gbi ko lɛ, mikai be ko ni mi kɛ miŋa jie wɔhiɛtserɛ ni wɔná miishɛɛ waa, ni misɔle kɛda Yehowa shi yɛ nakai be ni yɔɔ miishɛɛ lɛ he. Minu he akɛ mitsui enyɔ mimli, ni no sɛɛ lɛ, be fɛɛ be ni makai bei ni tamɔ nakai ni yɔɔ miishɛɛ lɛ, midaa Yehowa shi. Hiɛsɔɔ ehã miná miishɛɛ waa. Miŋa gbele lɛ dɔɔ mi lolo, shi midaa Yehowa shi akɛ miná gbala kpakpa, ni miná hegbɛ akɛ mikɛ mɔ ko ní sumɔɔ lɛ waa lɛ baafee ekome kɛsɔmɔ lɛ, ni enɛ shɛjeɔ mimii.”\n“Midaa Yehowa shi waa akɛ lɛ ji mi-Nyɔŋmɔ.”—Sheryl\n13. Be ni Sheryl weku lɛ mli bii babaoo gboi lɛ, mɛni ye ebua lɛ ni enyɛ ekpee shihilɛ lɛ naa?\n13 Yɛ November 2013 lɛ, ahum ko ni naa wa waa ni atsɛɔ lɛ Haiyan lɛ, fite nii waa yɛ maŋ ni ji Philippines lɛ nɔ. Nyɛmi yoo ko ni atsɛɔ lɛ Sheryl, ni no mli lɛ eye afii 13 lɛ nibii fɛɛ ŋmɛɛ lɛ yɛ ahum lɛ mli. Ewie akɛ: “Wɔshĩa lɛ fite, ni miweku lɛ mli bii babaoo gboi.” Sheryl tsɛ, enyɛ, kɛ enyɛmimɛi etɛ gboi yɛ ahum ni naa wa nɛɛ mli. Mɛni eye ebua Sheryl ni enyɛ ekpee shihilɛ ni bɛ mlɛo nɛɛ naa, ni jeŋ shihilɛ ejeko etsine lɛ? Sheryl jwɛŋɔ nibii kpakpai ni Yehowa efee ehã lɛ lɛ ahe, ni no hewɔ lɛ ehiɛ sɔɔ jɔɔmɔi nɛɛ lolo. Ewie akɛ: “Mina nibii fɛɛ ni nyɛmimɛi hii kɛ yei lɛ fee kɛye amɛbua mɛi ni yelikɛbuamɔ he miihia amɛ lɛ, kɛ bɔ ni amɛwo amɛ hewalɛ lɛ. Mile akɛ no mli lɛ nyɛmimɛi ni yɔɔ jeŋ fɛɛ lɛ miisɔle amɛmiihã mi.” Ekɛfata he akɛ: “Midaa Yehowa shi waa akɛ lɛ ji mi-Nyɔŋmɔ. Ehãa wɔ wɔhiamɔ nii be fɛɛ be.” Hɛɛ, kɛ́ wɔda Yehowa shi yɛ nibii kpakpai ni ekɛduroɔ wɔ lɛ ahe lɛ, wɔyeŋ ŋkɔmɔ tuutu. Enɛ baanyɛ aye abua wɔ ni wɔnyɛ wɔfi shi yɛ jaramɔ shihilɛ fɛɛ jaramɔ shihilɛ ni ekolɛ wɔkɛbaakpe lɛ mli.—Efesobii 5:20; kanemɔ Filipibii 4:6, 7.\n“MI LƐ, MANYA YƐ YEHOWA MLI”\n14. Mɛɛ hiɛnɔkamɔ ni yɔɔ miishɛɛ wɔyɔɔ? (Kwɛmɔ mfoniri ni yɔɔ nikasemɔ lɛ shishijee lɛ.)\n14 Yehowa webii ni ehi shi kɛjɛ blema kɛbashi ŋmɛnɛ lɛ ahiɛ sɔɔ jɔɔmɔi ni amɛnine shɛɔ nɔ lɛ. Be ni Yehowa kpɔ̃ Israelbii lɛ kɛjɛ Farao kɛ etabilɔi lɛ adɛŋ yɛ Ŋshɔ Tsuru lɛ naa lɛ, amɛlá yijiemɔ lalai kɛda lɛ shi. (2 Mose 15:1-21) Ŋmɛnɛ lɛ, jɔɔmɔi ni kã wɔtsui nɔ waa lɛ ateŋ ekome ji le ni wɔle akɛ etsɛŋ piŋmɔ fɛɛ sɛɛ baafo lɛ. (Lala 37:9-11; Yesaia 25:8; 33:24) Feemɔ bɔ ni wɔmii baashɛ wɔhe ahã be ni Yehowa ekpata ehenyɛlɔi fɛɛ ahiɛ, ni ehereɔ wɔ atuu kɛyaa jeŋ hee ni toiŋjɔlɛ kɛ jalɛ baahi mli lɛ mli lɛ he mfoniri okwɛ. Nakai gbi lɛ, wɔbaada Yehowa shi waa diɛŋtsɛ!—Kpojiemɔ 20:1-3; 21:3, 4.\nJɔɔmɔi ni kã wɔtsui nɔ waa lɛ ateŋ ekome ji le ni wɔle akɛ etsɛŋ piŋmɔ fɛɛ sɛɛ baafo lɛ\n15. Mɛni otswa ofai shi akɛ obaafee yɛ afi 2015 lɛ mli?\n15 Yɛ afi 2015 nɛɛ mli lɛ, wɔle akɛ Yehowa baajɔɔ wɔ babaoo. Wɔkɛ naagbai baakpe moŋ, shi wɔle akɛ ekɔɔɔ he eko nɔ ni baaba lɛ, Yehowa kwaŋ wɔ kɔkɔɔkɔ. (5 Mose 31:8; Lala 9:10, 11) Ebaaya nɔ ehã wɔ nibii fɛɛ ni baaye abua wɔ koni wɔya nɔ wɔsɔmɔ lɛ yɛ anɔkwayeli mli lɛ. Nyɛhãa wɔtswaa wɔfai shi akɛ wɔbaakase gbalɔ Habakuk, mɔ ni ŋma akɛ: “Agbamitso lɛ gbaŋ afofro, ni yibii hu ehiŋ weintsei lɛ anɔ; mutso yibiiwoo aaafee yaka, ni abɔɔi lɛ baŋ niyenii; aaahã tooi atã yɛ tooi atsu lɛ mli, ni anaŋ tsinai yɛ amɛtsui lɛ amli. Shi mi lɛ, manya yɛ Yehowa mli, mimli aaafili mi yɛ miyiwalaheremɔ Nyɔŋmɔ lɛ mli!” (Habakuk 3:17, 18) Eba akɛ yɛ afi lɛ mli fɛɛ lɛ, wɔbaaya nɔ wɔjwɛŋ jɔɔmɔi fɛɛ ni wɔnine eshɛ nɔ lɛ anɔ, koni no awo wɔ hewalɛ ni wɔbo ŋaa ni awo wɔ yɛ afi 2015 afi ŋmalɛ lɛ mli lɛ toi. No ji: “Nyɛdaa Yehowa shi, ejaakɛ ehi.”—Lala 106:1.\n^ kk. 10 Atsake gbɛ́i lɛ ekomɛi yɛ sane nɛɛ mli.\nJɔɔmɔi: Nibii kpakpai fɛɛ ni Yehowa kɛduro wɔ, nibii ni efee ehã wɔ, kɛ nibii ni ebaafee ehã wɔ wɔsɛɛ\nWɔjɔɔmɔi lɛ anɔ ni wɔɔjwɛŋ: Etsɔɔ akɛ wɔbaahe be kɛsusu jɔɔmɔi fɛɛ ni wɔná lɛ ahe, ni wɔkɛ hiɛdɔɔ asɔle yɛ he


Mɛni Hewɔ Yehowa Odasefoi Yeee Blonya Lɛ? | FAQ\nKANEMƆ YƐ Afrikaans Albania Amerika Mumuii Awiemɔ Amharic Arabic Arabic (Lebanon) Argentina Mumuii Awiemɔ Armenia Armenia (West) Assamese Australia Mumuii Awiemɔ Azerbaijani Azerbaijani (Cyrillic) Bashkir Basque Bassa (Cameroon) Batak (Toba) Belgium French Mumuii Awiemɔ Bengali Bicol Bislama Blɔfo Bosnian Boulou Brazil Mumuii Awiemɔ Bulgaria Cambodia Catalan Cebuano Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chol Chuvash Cibemba Colombia Mumuii Awiemɔ Croatia Czech Dangme Denmark Digor Drehu Dutch Ecuador Mumuii Awiemɔ Edo Efik Estonia Ewe Fante Faroese Fiji Filipi Mumuii Awiemɔ Finland Fon French French Mumuii Awiemɔ Ga Galician Garifuna Georgia Germany Greenland Guarani Gujarat Gun Haitian Creole Hausa Hebri Hela Hiligaynon Hindi Hungary Hungary Mumuii Awiemɔ Iban Ibanag Iceland Igbo Iloko Indonesia Ireland Mumuii Awiemɔ Isoko Italia Italia Mumuii Awiemɔ Japan Japan Mumuii Awiemɔ Javanese Kabiye Kabyle Kachin Kamba Kannada Karen (S'gaw) Kekchi Kikaonde Kikongo Kikuyu Kiluba Kimbundu Kinyarwanda Kiribati Kirundi Kisi Kisonge Kongo Korea Krio Kwangali Kwanyama Kyangonde Lamba Latvia Lingala Lithuania Low German Luo Luvale Macedonia Malagasy Malay Malayalam Malta Mam Mambwe-Lungu Mapudungun Marathi Mazatec (Huautla) Mende Mexico Mumuii Awiemɔ Mingrelian Mixe (North Central) Mongolia Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Ngangela Nias Norway Nzema Oromo Ossetia Pangasinan Papiamento (Aruba) Papiamento (Curaçao) Paraguay Mumuii Awiemɔ Persia Poland Portugal (Portugal) Portuguese (Brazil) Punjabi Quechua (Ayacucho) Quechua (Bolivia) Quechua (Cuzco) Quichua (Chimborazo) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Soli Solomon Islands Pidgin Spania Spania Mumuii Awiemɔ Sranantongo Sunda Swahili Swati Sweden Swedish Mumuii Awiemɔ Sãotomense Tagalog Tahiti Tamil Tankarana Tarascan Telugu Tetun Dili Thailand Tigrinya Tlapanec Tojolabal Tok Pisin Tokelau Tonga Totonac Tsonga Turkey Turkmen Twi Tzeltal Tzotzil Ukrain Urdu Urhobo Valencian Venda Vezo Vietnam Wallis Welsh Xhosa Yoruba Zapotec (Isthmus) Zapotec (Lachiguiri) Zulu\nMɛni Hewɔ Nyɛyeee Blonya Lɛ?\nSusumɔ ni ejaaa ni mɛi hiɛ yɛ wɔhe\nAfo Atã: Akɛni Yehowa Odasefoi heee Yesu nɔ amɛyeee hewɔ ni amɛyeee Blonya lɛ.\nAnɔkwa Sane: Kristofoi ji wɔ. Wɔheɔ wɔyeɔ akɛ Yesu Kristo pɛ nɔ abaatsɔ aná yiwalaheremɔ.—Bɔfoi lɛ Asaji 4:12.\nAfo Atã: Nyɛkɛ mligbalamɔi baa wekui amli, ejaakɛ nyɛkɛɔ mɛi akɛ amɛkaye Blonya.\nAnɔkwa Sane: Wekui ahilɛkɛhamɔ kã wɔtsui nɔ pam, ni wɔtsɔɔ Biblia lɛ nɔ wɔkpɛɔ wekui wɔfeɔ amɛ ekome.\nAfo Atã: Nyɛhaa “Blonya mumɔ” ni ji ejurɔfeemɔ, hejɔlɛ ni abaa ahaa shikpɔŋ lɛ, kɛ gbɔmɛi ahe tsuijurɔ ni anáa lɛ ŋmɛɔ nyɛ.\nAnɔkwa Sane: Wɔbɔɔ mɔdɛŋ wɔfeɔ mɛi ejurɔ, ni wɔkɛ mɛi hiɔ shi yɛ toiŋjɔlɛ mli daa gbi. (Abɛi 11:25; Romabii 12:18) Akɛ nɔkwɛmɔnɔ lɛ, gbɛ nɔ ni wɔtsɔɔ wɔfeɔ wɔkpeei lɛ kɛ bɔ ni wɔshiɛɔ lɛ kɛ Yesu fãmɔ akɛ, “Yaka nyɛná, yaka nyɛŋɔhaa!” lɛ kpãa gbee. (Mateo 10:8) Kɛfata he lɛ, wɔgbalaa mɛi ajwɛŋmɔ kɛyaa Nyɔŋmɔ Maŋtsɛyeli lɛ nɔ akɛ nɔ pɛ ni kɛ toiŋjɔlɛ diɛŋtsɛ baaba shikpɔŋ lɛ nɔ.—Mateo 10:7.\nMɛni Hewɔ Yehowa Odasefoi yeee Blonya lɛ?\nYesu fã akɛ wɔkɛ nifeemɔ krɛdɛɛ ko akai egbele lɛ, jeee efɔmɔ lɛ.—Luka 22:19, 20.\nYesu bɔfoi lɛ kɛ emra beaŋ kaselɔi lɛ yeee Blonya. Wolo ko (The New Catholic Encyclopedia) kɛɛ akɛ, “ato Yesu fɔmɔ gbijurɔyeli lɛ shishi yɛ afi 243 [Ŋ.B.] loo sɛɛ mli,” beni Yesu bɔfoi lɛ ateŋ naagbee mɔ kwraa lɛ egbo nɔ ni fe afii 100 sɛɛ.\nNɔ ko kwraa bɛ ni maa nɔ mi akɛ afɔ Yesu yɛ December 25; atsɔko be ni afɔ lɛ lɛ yɛ Biblia lɛ mli.\nWɔheɔ wɔyeɔ akɛ Nyɔŋmɔ ekpɛlɛɛɛ Blonyayeli nɔ, ejaakɛ eshishifã jɛ wɔŋjamɔ kusumii kɛ nifeemɔi amli.—2 Korintobii 6:17.\nMɛni hewɔ nyɛyeee Blonya kɛkɛ koni akpa nyɛnaa gbamɔ?\nTsɛ, mɛi babaoo le akɛ Blonya jɛ wɔŋjamɔ mli ni Biblia lɛ fiii sɛɛ moŋ, shi amɛyeɔ kɛ̃. Nakai mɛi lɛ baabi akɛ: Mɛni hewɔ esa akɛ Kristofoi komɛi akpɛ amɛyiŋ akɛ amɛyeee Blonya? Mɛni hewɔ amɛha enɛ efee sane?\nBiblia lɛ woɔ wɔ hewalɛ ni wɔjwɛŋ wɔha wɔhe, ni ‘wɔyoo nii ni ji Nyɔŋmɔ suɔmɔnaa nii ni sa ehiɛ jogbaŋŋ ni hi kɛwula shi lɛ.’ (Romans 12:1, 2) Eyeɔ ebuaa wɔ koni wɔkpɛtɛ anɔkwale lɛ he. (Yohane 4:23, 24) No hewɔ lɛ, wɔsusuɔ bɔ ni mɛi krokomɛi naa wɔ amɛhaa lɛ he moŋ nɛ, kɛlɛ wɔhiɔ shi yɛ Biblia mli shishitoo mlai anaa, kɛ́ no haaa mɛi asumɔ wɔsane po.\nEyɛ mli akɛ wɔhala akɛ wɔyeee Blonya moŋ, kɛlɛ wɔŋmɛɔ mɛi agbɛ koni amɛdiɛŋtsɛ amɛkpɛ amɛyiŋ yɛ sane nɛɛ he. Wɔkɛ wɔhe wooo mɛi a-Blonyayeli saji amli.\nMɛni Biblia Lɛ Kɛɔ Yɛ Blonya He?\nKɛ́ okane Blonyayeli kusumii 6 komɛi ahe sane, ni ole he ni amɛná amɛshishifã kɛjɛ lɛ, onaa baakpɛ ohe pam.\nMɛɛ Naagba Yɔɔ Blonya Kusumii Ahe?\nKɛ́ Blonya kusumii lɛ ná eshishifã kɛjɛ wɔŋjamɔ nifeemɔi amli po lɛ, ani no tsɔɔ akɛ esaaa akɛ ayeɔ Blonya?\nKɛmaje Mɔ Ko Kɛmaje Mɔ Ko Mɛni Hewɔ Nyɛyeee Blonya Lɛ?\nMɛni Hewɔ ni Yehowa Odasefoi Yeee Blonya Lɛ?\nAni Yehowa Odasefoi Heɔ Yesu nɔ Amɛyeɔ?\nAni Yehowa Odasefoi Fiteɔ Wekui Aloo Amɛtswaa Wekui Amɛmaa Shi?


Ajuama Bɔmi He Níhi—E Yeɔ Nɔ Awi Aloo E Yi Nɔ́ Awi? Anɛ Ajuama Bɔmi He Níhi Yeɔ Nɔ Awi Lo?\nKANE NGƐ Afrikaans Albanian Amharic Arabic Argentina Mumuihi A Gbi Armenian Aymara Brazil Mumuihi A Gbi Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Colombia Mumuihi A Gbi Croatian Cuba Mumuihi A Gbi Czech Dangme Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hiligaynon Hungarian Igbo Iloko Indonesian Italian Italy Mumuihi A Gbi Japan Mumuihi A Gbi Japanese Kazakh Kikuyu Kinyarwanda Kirghiz Kirundi Korean Kwangali Lingala Lithuanian Luo Malagasy Mexico Mumuihi A Gbi Norwegian Nzema Papiamento (Curaçao) Polish Portuguese Quebec Mumuihi A Gbi Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spania Sranantongo Swahili Swedish Tagalog Thai Tigrinya Tsonga Turkish Twi Ukrainian Vietnamese Wayuunaiki Xhosa Yoruba Zulu\nAjuama Bɔmi He Níhi—E Yeɔ Nɔ Awi Aloo E Yi Nɔ́ Awi?\nMwɔnɛ ɔ, ajuama bɔmi he níhi pɔhe ngɛ je ɔ mi. * A ma nyɛ maa na ngɛ níhi a jua tsɛmihi, he dlamihi, sɛnihi, lahi, womi tɛtlɛɛhi, TV nɔ ní peemihi, kɛ video nɔ fiɛmihi a mi. A ma nyɛ maa na hu ngɛ mobile phone kɛ Internet ɔ nɔ. Nihi fuu nɛ tɔmi ko ngɛ ajuama bɔmi he níhi a he. Mwɔnɛ ɔ, nihi kɛ ajuama bɔmi he níhi ngɛ ní tsue wawɛɛ ngɛ hehi fuu pe be ko nɛ be ɔ.—Hyɛ daka nɛ e yi ji, “Anɔkualehi Nɛ Kɔɔ Ajuama Bɔmi He Níhi A He.”\nJehanɛ se hu ɔ, ajuama bɔmi he níhi a hɛ mi ngɛ tsakee. Ní Lelɔ Kpanaa Gail Dines ngma ke: “Mwɔnɛ ɔ, ajuama bɔmi he fonihi nɛ a ngɛ pee ɔ ngɛ tai wawɛɛ nitsɛ, nɛ enɛ ɔ ha nɛ ajuama bɔmi he fonihi nɛ be ko nɛ be ɔ, nihi buu mɛ kaa a ngɛ tai ɔ ba pee nɔ́ ko nɛ pɔhe wawɛɛ, nɛ nihi nɛ tɔmi ko ngɛ he hu.”\nKɛ o susu kɛɛ? Anɛ ajuama bɔmi he níhi nɛ nihi kɛ a he woɔ mi ɔ ji ní peepeehi nɛ yi nɔ awi nɛ a kɛ jeɔ hɛja kɛkɛ, aloo e ji duɔ nɛ gbeɔ nɔ, aloo e ji nɔ́ ko nɛ e yi nɔ awi tsɔ lo? Yesu de ke: “Tso kpakpa a, yiblii kpakpa nɛ e woɔ, nɛ tso yaya hu woɔ yiblii yaya.” (Mateo 7:17) Mɛni yiblii ajuama bɔmi he níhi woɔ? Loko wa ma ha sane bimi nɛ ɔ heto ɔ, nyɛ ha nɛ wa susu sane bimi komɛ nɛ a he hia nɛ kɔɔ ajuama bɔmi he níhi a he ɔ he nɛ waa hyɛ.\nMɛni blɔ nɔ ajuama bɔmi he níhi yeɔ nɔ awi ngɛ?\nNƆ́ NƐ NÍ LELI DE: Níhi a mi hlali kɛ juɛmi he ní kaseli komɛ tsɔɔ kaa ajuama bɔmi he fonihi a hyɛmi, aloo e he ní kanemi tlɔɔ nɔ he kaa bɔnɛ tsopa yaya kɛ nítsumi hu tlɔɔ nɔ he ɔ.\nBrian * nɛ Internet nɔ ajuama bɔmi he fonihi a hyɛmi tlɔ e he ɔ de ke: “Nɔ́ ko nɔ́ ko nyɛ we nɛ e tsi ye nya nɛ ma kpa. I nyɛ we ma pee ye he nɔ́ ko. Ye he doɔ blibliibli nɛ ye yi yeɔ mi. I bɔ mɔde kaa ma kpa, se ngɛ jeha babauu se ɔ, i nyɛ we.”\nBehi fuu ɔ, nihi nɛ a kɛ a he woɔ ajuama bɔmi he níhi a mi ɔ laa a ní peepee ɔ nɔ. A peeɔ níhi ngɛ kɔkɔɔmi nɛ a sisiɔ nɔ. E be nyakpɛ kaa a ti nihi fuu yuɔ a he ngɛ nihi a he, zo peeɔ mɛ, a peeɔ yeyeeye, a haoɔ, nɛ a mi mi fuɔ mlamlaamla. Be komɛ a mi po ɔ, e peeɔ mɛ kaa a gbe a he. Serge nɛ e gblaa bɔmi nami he fonihi kɛ pueɔ e mobile phone nɔ daa ligbi ɔ de ke: “Imi nitsɛ ye he pɛ nɛ i susuɔ, nɛ i pee yeyeeye. I nuɔ he kaa se nami ko be ye he, ye he nile fiaa mi kpa, nɔ ko susuu we ye he, nɛ i be nyɛe ma kpa níhi kaa jã a hyɛmi. Zo gbe mi wawɛɛ, nɛ i ye gbeye kaa ma ha nɛ nɔ ko nɛ e ye bua mi.”\nKe o hɛ gba bɔmi nami he foni nɔ kɛkɛ po ɔ, e ma nyɛ ma ye mo awi. Ní Lelɔ Kpanaa Judith Reisman ji kuu ko nɛ hlaa ajuama bɔmi he níhi a mi ɔ nya dalɔ. E de ngɛ U.S. Mlaa Womi Kpe ɔ hɛ mi ke: “Ajuama bɔmi he fonihi a hyɛmi tlɔɔ nɔ juɛmi mi, nɛ e puɛɔ juɛmi ɔ. Ke nɔ ɔ hii si ɔ, si kake too ɔ, e kaiɔ nɔ́ nɛ e hyɛ ɔ, nɛ e yee kɛ haa nɔ ɔ kaa e ma je e juɛmi kɛ je nɔ́ nɛ e hyɛ ɔ nɔ.” Susan nɛ e ye jeha 19 nɛ e kɛ e he wo ajuama bɔmi he fonihi a hyɛmi mi ngɛ Internet ɔ nɔ ɔ de ke: “Fonihi nɛ i hyɛɔ ɔ tlɔ ye juɛmi mi. Ke i hii si si kake too ɔ, foni ɔmɛ baa ye juɛmi mi. E peeɔ mi kaa nɔ́ nɛ i be nyɛe ma je ye juɛmi kɛ je nɔ.”\nNƆ́ NƐ E SA KAA WA KADI: Ajuama bɔmi he níhi peeɔ nihi nyɔguɛ nɛ e yeɔ mɛ awi.—2 Petro 2:19.\nMɛni blɔ nɔ lɛ ajuama bɔmi he níhi yeɔ wekuhi awi ngɛ?\nNƆ́ NƐ NÍ LELI DE: “E puɛɔ nihi kɛ a yihi, kɛ wekuhi a kpɛti.”—The Porn Trap, nɛ Wendy kɛ Larry Maltz ngma.\nAjuama bɔmi he níhi puɛɔ gba si himi mi he piɛɛli kɛ weku mi bimɛ a kpɛti\nE puɛɔ huɛ bɔmi kɛ suɔmi nɛ ngɛ nɔ kɛ e yo a kpɛti ɔ, nɛ a he we a sibi yi.—Abɛ 2:12-17.\nE haa nɛ nɔ foɔ lɛ pɛ e nɔ́ mi, nɛ e kɛ e huno aloo e yo sɛɛ we ní, nɛ e bua jɔɛ e yo aloo e huno he hu.—Efesobi 5:28, 29.\nE haa nɛ nɔ susuɔ bɔmi nami mi ní peepee yayahi a he nɛ e náa jamɛ a ní peepee ɔmɛ he akɔnɔ.—2 Petro 2:14.\nE haa nɛ nihi nyɛɔ a gba si himi mi he piɛɛli a nɔ konɛ a kɛ mɛ nɛ ná bɔmi kaa bɔnɛ a naa ngɛ fonihi nɛ a hyɛɔ mi ɔ.—Efesobi 5:3, 4.\nE haa nɛ nihi a bua jɔɛ a yihi kɛ a hunomɛ a he, nɛ a puɛɔ gba.—Mateo 5:28.\nBaiblo ɔ wo gba si himi mi he piɛɛli he wami kaa a ye ‘anɔkuale nɛ a ko je a sibi a se.’ (Malaki 2:16) Anɔkuale nɛ a yi ngɛ gba si himi mi ɔ ma nyɛ ma puɛ gba si himi, nɛ e kɛ gba mi pomi hu ma nyɛ maa ba. Gba mi pomi yeɔ bimɛ awi.\nAjuama bɔmi he níhi yeɔ jokuɛwi awi. Brian, nɛ a tu e he munyu kɛ sɛ hlami ɔ de ke: “Benɛ i ye jeha nyɔngma a, i ju si nɛ i ya hyɛ ye papaa womi ko nɛ ajuama bɔmi he fonihi ngɛ mi. I bɔni foni nɛ ɔmɛ hyɛmi ngɛ laami mi. I li nɔ́ heje nɛ ye bua jɔ jamɛ a foni ɔmɛ a he. Nɔ́ nɛ ɔ tlɔ ye he kɛ ya si benɛ i wa.” Níhi a mi hlami tsɔɔ kaa ke jokuɛwi hyɛ ajuama bɔmi he fonihi ɔ, e haa nɛ a bɔmi nami akɔnɔ teɔ si be mi nɛ a wɛ, nɛ lɔɔ haa nɛ a suɔ kaa a kɛ nihi fuu nɛ ná bɔmi, a tuaa nihi abonua, nɛ ke a kɛ nihi ná we bɔmi ɔ, a he jɔɛ mɛ.\nNƆ́ NƐ E SA KAA WA KADI: Ajuama bɔmi he níhi puɛɔ nihi kɛ a suɔli a kpɛti, nɛ nyagbenyagbe ɔ, e haa nɛ nihi yeɔ tsui.—Abɛ 6:27.\nMɛni Baiblo ɔ deɔ ngɛ ajuama bɔmi he níhi a he?\nMAWU MUNYU Ɔ DE KE: “Lɔɔ he ɔ, je nɛ ɔ mi akɔnɔ níhi nɛ haoɔ nyɛ, yo kɛ nyumu yakayaka fiɛmi, mu ní tsumi, mi mi la, akɔnɔ yaya, kɛ hɛ tsumi nɛ ngɛ kaa amaga jami ɔ, nyɛɛ gbe.”—Kolosebi 3:5.\nNgɛ e kpiti pomi mi ɔ, Yehowa * Mawu sume ajuama bɔmi he níhi kulaa. Pi kaa Yehowa ngɛ munyu tue kɛ ngɛ bɔmi nami sie. Yi mi tomi heje nɛ Yehowa bɔ wɔ nɛ e kɛ bɔmi nami he akɔnɔ wo wa mi ɔ ji, nɛ́ nihi kɛ a yihi nɛ a ná a sibi a he bua jɔmi, nɛ a su a sibi a he gbagbanii, konɛ a fɔ bimɛ.—Yakobo 1:17.\nLɛɛ mɛni heje mɔ nɛ wa ma nyɛ ma de ke Yehowa sume ajuama bɔmi he níhi ɔ? Mo susu ní komɛ a heje nɛ e sume ɔ he nɛ o hyɛ:\nE le kaa ajuama bɔmi he níhi ma nyɛ maa ye nɔ awi.—Efesobi 4:17-19.\nE suɔ wɔ nɛ e suɔ kaa e maa po wa he piɛ kɛ je níhi nɛ ma nyɛ maa ye wɔ awi ɔ a he.—Yesaya 48:17, 18.\nYehowa suɔ kaa e maa po gba si himi mi he piɛɛli kɛ wekuhi a he piɛ.—Mateo 19:4-6.\nE suɔ kaa wa je mi bami he nɛ tsɔ, nɛ́ wa ko pee níhi nɛ maa hao ni kpahi.—1 Tesalonikabi 4:3-6.\nE suɔ nɛ waa kɛ wa fɔmi ní ɔmɛ nɛ tsu ní ngɛ blɔ kpakpa nɔ.—Hebribi 13:4.\nYehowa le kaa ajuama bɔmi he níhi puɛɔ nɔ juɛmi, nɛ e haa nɔ foɔ lɛ pɛ e nɔ́ mi kaa bɔnɛ Satan peeɔ ɔ.—1 Mose 6:2; Yuda 6, 7.\nNƆ́ NƐ E SA KAA WA KADI: Ajuama bɔmi he níhi puɛɔ huɛ bɔmi nɛ ngɛ nihi kɛ Mawu a kpɛti ɔ.—Romabi 1:24.\nSe Yehowa mi mi sãa lɛ ngɛ nihi nɛ a suɔ kaa a yu a he ngɛ ajuama bɔmi he níhi a he ɔ he. Baiblo ɔ de ke: ‘Yehowa naa mɔbɔ; e mi mi hi. E muklii mi fu we mla, se e mɔbɔ nami ɔ mohu hiɛ babauu. Ejakaa e le wa bɔ su; e le kaa zu kɛkɛ ji wɔ.’ (La 103:8, 14) E ngɛ nihi nɛ a baa a he si ɔ nine fɔe nɛ a ba e ngɔ konɛ ‘e na mɛ mɔbɔ, nɛ a ná dloomi nɛ maa ye bua mɛ ngɛ be nɛ sa mi.’—Hebribi 4:16; hyɛ munyu nɛ e yi ji, “Bɔnɛ Nɔ Ko Ma Plɛ Kɛ Kpa Ajuama Bɔmi He Fonihi A Hyɛmi.”\nNihi fuu kplɛɛ yemi kɛ buami nɛ Mawu kɛ ha mɛ ɔ nɔ. Anɛ a ná he se lo? Mo kadi nɔ́ nɛ Baiblo ɔ de kɛ kɔ nihi nɛ a kpa je mi bami yaya ní peepee komɛ ɔ a he. Baiblo ɔ de ke: “A du nyɛ he, nɛ a kpale tsukɔ nyɛ he, nɛ a wo nyɛ nguɔ ngɛ Nyɔmtsɛ Yesu Kristo biɛ ɔ, kɛ wa Mawu ɔ mumi ɔ mi.” (1 Korintobi 6:11) Jamɛatsɛmɛ ɔmɛ hu ma nyɛ maa tu munyu nɛ nyɛɛ se nɛ ɔ nɛ Yesaya tu ɔ: ‘Yehowa Mawu ɔ ji nɔ nɛ haa mi he wami kɛ nyɛmi.’—Yesaya 12:2.\nSusan ji nɔ ko nɛ ajuama bɔmi he fonihi a hyɛmi tlɔ e he, se e nyɛ nɛ e kpa. E de ke: “Ke o suɔ nɛ o kpa su nɛ ɔ, Yehowa pɛ ji nɔ nɛ ma nyɛ maa ye bua mo. Ke o sɔle kɛ bi yemi kɛ buami kɛ blɔ tsɔɔmi kɛ je Yehowa ngɔ ɔ, o ma nyɛ ma ná si dami kpakpa ngɛ e hɛ mi. E be mo kuae.”\nBɔnɛ Nɔ Ko Ma Plɛ Kɛ Kpa Ajuama Bɔmi He Fonihi A Hyɛmi\nAnɛ o le nɔ ko nɛ ajuama bɔmi he fonihi a hyɛmi tlɔ e he nɛ e ngɛ mɔde bɔe kaa e ma kpa lo? Mo susu ni komɛ nɛ nihi pee nɛ e ye bua mɛ nɛ a nyɛ kpa ajuama bɔmi he fonihi a hyɛmi ɔ he nɛ o hyɛ.\n1. Moo sɔle ha Mawu.\n“Ke nɔ ko suɔ nɛ e kpa ajuama bɔmi he fonihi hyɛmi ɔ, nɔ́ nɛ he hia pe kulaa nɛ e sa kaa e pee ji, nɛ́ e maa sɔle kɛ ha Yehowa konɛ e ye bua lɛ.”—Franz.\nYehowa ma nyɛ maa ngɔ e mumi klɔuklɔu ɔ kɛ ye bua nɔ ko konɛ nɔ ɔ nɛ e ‘ná bua jɔmi nɛ e kɛ pee e suɔmi nya ní.’ (Filipibi 2:13) Ke nɔ ɔ ngmɛ blɔ nɛ mumi klɔuklɔu ɔ ye bua lɛ ɔ, e ma nyɛ maa ye e we “akɔnɔ” yaya a nɔ, konɛ e yu e he ngɛ ‘helo nya ní yayahi nɛ e suɔ ɔ’ a he.—Galatabi 5:16, 24.\n2. Mo ha nɛ nihi nɛ a ye bua mo.\n“Ke bɔmi nami he fonihi a hyɛmi tlɔ o he ɔ, o kɛ laa nihi, nɛ e peeɔ mo zo, nɛ o susuɔ kaa o be nyɛe ma bi yemi kɛ buami kɛ je nɔ ko dɛ. O susuɔ kaa mo nitsɛ o ma nyɛ ma tsu haomi ɔ he ní. Se lɔɔ pi anɔkuale. Ja nihi ye bua mo loko o ma nyɛ ma tsu he ní. Enɛ ɔ he ɔ, i ma ye hɛ kɛ fɔ zo nɛ maa gbe mi ɔ nɔ, nɛ i bɔ ye yo ɔ amaniɛ. I bi yemi kɛ buami kɛ je ye huɛ ko nɛ nyu bi ngɛ i kɛ lɛ wa kpɛti ɔ dɛ. Enɛ ɔ peemi ye ha mi wawɛɛ nitsɛ, se ye nine su yemi kɛ buami nɛ i ngɛ hlae ɔ nɔ.”—Yoshi.\nE biɔ kã kɛ hɛ mi miami loko o ma nyɛ maa bɔ nɔ ko amaniɛ kaa o hyɛɔ ajuama bɔmi he fonihi. Se kɛ̃ ɔ, loko o ma nyɛ ma kpa ajuama bɔmi he fonihi a hyɛmi, nɛ o kɛ o suɔli nyɛ kpɛti maa pee kpakpa ekohu ɔ, e hia nɛ o bɔ nɔ ko amaniɛ nɛ e ye bua mo. Susan nɛ wa wo e ta kɛ sɛ hlami ɔ, de ke: “Pee se ɔ, ye he jɔ mi wawɛɛ nitsɛnitsɛ. E demi ye ha mi mohu lɛɛ, se benɛ i pee jã a, ye tue mi jɔ mi, nɛ i nu he kaa Yehowa kplɛɛ ye nɔ.”—Yakobo 5:16.\n3. Mo yɔse níhi nɛ kaa mo ɔ nɛ o yu o he ngɛ a he.\nMɛni ji si himi komɛ, aloo susumi komɛ, aloo ní kpa komɛ nɛ haa nɛ nɔ náa ajuama bɔmi he fonihi a hyɛmi he akɔnɔ? Internet ɔ nɔ kpami lo? Nyɔ mi kpɛti TV hyɛmi lo? Womi tɛtlɛɛhi a kanemi lo? Si slaami ngɛ wo nya lo? Hwɔ, abofu, pɔtɔtɔɛ, aloo ke e piɛ mo nɔ kake pɛ ngɛ he ko lo? Sven de ke: “Mo yɔse níhi nɛ kaa mo ɔ konɛ o bɔ mɔde wawɛɛ nɛ o yu o he ngɛ jamɛ a ní ɔmɛ a he.” Yesu de ke: “Ke o hiɔ nɔ hɛngmɛ haa nɛ o peeɔ yayami ɔ, hiaa nɛ o sake ngɔ fɔ he.”—Mateo 5:29.\nFranz de ke: “Ke i na yo nɛ yo ɔ he akɔnɔ ngɛ hlae nɛ e pee mi ɔ, i sɔleɔ kɛ haa Yehowa amlɔ nɔuu nɛ i bɔɔ mɔde nɛ i jeɔ ye hɛ kɛ fɔɔ he kpa.” Anɔkualetsɛ Hiob de ke: “I kã kita kaa i kɛ akɔnɔ hɛngmɛ be zangmayo ko hyɛe gblegbleegble.”—Hiob 31:1.\n4. Ha nɛ huɛ bɔmi nɛ ngɛ o kɛ Mawu nyɛ kpɛti ɔ mi nɛ wa.\nFranz de hu ke: “Mo susu ní kpakpahi sɔuu a he, nɛ o kɛ o he nɛ wo Mawu jami mi nítsumihi a mi vii.”\nBaiblo ɔ de ke: “Nyagbe ɔ, ye nyɛmimɛ, níhi nɛ ji anɔkuale, níhi nɛ sa bu, níhi nɛ da, níhi nɛ he tsɔ, níhi nɛ ngɛ fɛu, níhi nɛ woɔ nɔ hɛ mi nyami, ke je mi bami kpakpa ko ngɛ, ke yi jemi ko hu ngɛ ɔ, enɛ ɔmɛ a he nyɛ susu. Níhi nɛ nyɛ kase kɛ je ye nya, kɛ níhi nɛ nyɛ nu, nɛ nyɛ na ngɛ ye he ɔ, lɔɔ mɛ nyɛɛ pee; nɛ he jɔmi Mawu ɔ kɛ nyɛ maa hi si.”—Filipibi 4:8, 9.\n^ kk. 3 “Ajuama bɔmi he níhi” ji níhi nɛ a pee nɛ nihi hyɛɔ, aloo a kaneɔ, aloo a buɔ tue konɛ e tle a bɔmi nami akɔnɔ si. Fonihi, kɛ níhi nɛ a ngma ngɛ womihi a mi, kɛ lahi loo munyuhi nɛ a buɔ tue hu ma nyɛ maa piɛɛ he.\n^ kk. 8 A tsake biɛ ɔmɛ ngɛ munyu nɛ ɔ mi.\n^ kk. 25 Baiblo ɔ ha nɛ wa na kaa Mawu biɛ ji Yehowa.\nANƆKUALEHI NƐ KƆƆ AJUAMA BƆMI HE NÍHI A HE\nTSUIFIA TSUAA TSUIFIA: Nihi nɛ e piɛ bɔɔ nɛ a yibɔ maa su 30,000 hyɛɛ ajuama bɔmi he fonihi ngɛ Internet ɔ nɔ.\nHƐNGMƐFIA TSUAA HƐNGMƐFIA: Nihi nɛ a kɛ Internet ɔ tsuɔ ní ɔ maneɔ nihi ajuama bɔmi he sɛ gbihi nɛ hiɛ pe AYƆ 1.7.\nNGMLƐFIA TSUAA NGMLƐFIA: A jeɔ ajuama bɔmi he sɛnihi nɛ a ngɛ tahi wawɛɛ maa pee ENYƆ kpo ngɛ United States.\nDAA LIGBI: Ngɛ United States pɛ ɔ, nihi haiɔ ajuama bɔmi he sɛnihi maa pee AYƆ ENYƆ nɛ a ya hyɛɔ.\nDAA NYƆHIƆ: Ngɛ United States ɔ, ke a je nihewi 10 a, a kpɛti nihi maa pee 9 hyɛɛ ajuama bɔmi he fonihi, nɛ ke a je yihewi 10 a, a kpɛti nihi 3 hyɛɛ ajuama bɔmi he fonihi.\nDAA JEHA: Sika nɛ nítsumi hehi nɛ peeɔ ajuama bɔmi he fonihi ngɛ je kɛ wɛ ɔ náa a maa su Amerika DƆLA AYƆ AKPE 100.\nSuhi kɛ níhi nɛ tlɔɔ nɔ he Tue Mi Jɔmi Kɛ Bua Jɔmi


Mɛɛ sui hã Yesu fee mɔ ni anyɛɔ abɛŋkɛɔ lɛ?—MATEO 11:29; MARKO 10:13-16\nYesu tamɔɔɔ adesa ko, ejaakɛ ehi ŋwɛi akɛ bɔfo dani afɔ lɛ yɛ shikpɔŋ lɛ nɔ. (Yohane 8:23) Yesu ji mɔ klɛŋklɛŋ ni Nyɔŋmɔ bɔ, ni eye ebua ni abɔ nibii krokomɛi fɛɛ. Lɛ pɛ Yehowa tsɔɔɔ mɔ ko nɔ ebɔɔɔ lɛ, ni no hewɔ eja gbɛ akɛ atsɛɔ lɛ Nyɔŋmɔ Bi “koome” lɛ. (Yohane 1:14) Yesu sɔmɔ akɛ Nyɔŋmɔ Naawielɔ, ni no hewɔ atsɛɔ lɛ hu akɛ “Wiemɔ lɛ.”—Kanemɔ Abɛi 8:22, 23, 30; Kolosebii 1:15, 16.\nNyɔŋmɔ tsu e-Bi lɛ kɛba shikpɔŋ lɛ nɔ kɛtsɔ ewala ni ejie kɛje ŋwɛi kɛbawo Yudanyo oblayoo fro ko ni atsɛɔ lɛ Maria lɛ musuŋ lɛ nɔ. No hewɔ lɛ, Yesu bɛ adesa tsɛ ko. (Luka 1:30-35) Yesu ba shikpɔŋ lɛ nɔ (1) koni ebatsɔɔ mɛi Nyɔŋmɔ he anɔkwalei, (2) koni ebafee nɔkwɛmɔnɔ ehã wɔ akɛ wɔbaanyɛ wɔfee Nyɔŋmɔ suɔmɔnaa nii yɛ shihilɛi ni mli wawai po amli, kɛ agbɛnɛ hu (3) koni ekɛ ewala ni eye emuu lɛ ahã akɛ “kpɔmɔnɔ.”—Kanemɔ Mateo 20:28.\nKpɔmɔnɔ ji nyɔmɔ ko ni awoɔ koni akɛhã mɔ ko ni ato akɛ abaagbe lɛ lɛ aye ehe. (2 Mose 21:29, 30) Gbele kɛ gbɔlɛ fataaa yiŋ ni Nyɔŋmɔ to kɛhã adesai lɛ he. Te wɔfeɔ tɛŋŋ wɔleɔ enɛ? Nyɔŋmɔ kɛɛ klɛŋklɛŋ adesa ni ji Adam akɛ, kɛ́ efee nɔ ni Biblia lɛ tsɛɔ lɛ “esha” lɛ, ebaagbo. No hewɔ lɛ, eji Adam efeee esha kulɛ, egboŋ kɔkɔɔkɔ. (1 Mose 2:16, 17; 5:5) Biblia lɛ tsɔɔ akɛ, Adam nɔ gbele “tsɔ” kɛba je lɛ mli. No hewɔ lɛ, Adam kɛ esha kɛ ehe nyɔmɔwoo ni ji gbele lɛ tsɛŋe eshwiei fɛɛ. Esa akɛ awo kpɔmɔnɔ koni akɛjie wɔ kɛje gbele ni Adam kɛtsɛŋe wɔ lɛ mli.—Kanemɔ Romabii 5:12; 6:23.\nNamɔ baanyɛ awo kpɔmɔnɔ lɛ koni ekɛjie wɔ kɛje gbele dɛŋ? Kɛ́ wɔgboi lɛ, wɔwo wɔ pɛ wɔhe eshai lɛ ahe nyɔmɔ. Adesa ko ni yeee emuu nyɛŋ awo mɛi krokomɛi ahe eshai ahe nyɔmɔ.—Kanemɔ Lala 49:7-9.\nWɔ lɛ wɔyeee emuu, shi Yesu yeɔ emuu. No hewɔ lɛ, ehe ehiaaa ni egbo yɛ ehe eshai ahewɔ—efeee esha ko. Moŋ lɛ, Yesu gbo yɛ mɛi krokomɛi ahe eshai ahewɔ. Nyɔŋmɔ jie suɔmɔ ni nɔ bɛ kpo etsɔɔ adesai kɛtsɔ e-Bi lɛ ni etsu kɛba ni ebagbo ehã wɔ lɛ nɔ. Yesu hu jie suɔmɔ kpo etsɔɔ wɔ kɛtsɔ e-Tsɛ lɛ toi ni ebo kɛ ewala ni ekɛhã yɛ wɔhe eshai lɛ ahewɔ lɛ nɔ.—Kanemɔ Yohane 3:16; Romabii 5:18, 19.\nKwɛmɔ vidio ni ji Mɛni Hewɔ Yesu Gbo?\nBe ni Yesu yɔɔ shikpɔŋ lɛ nɔ lɛ, etsa helatsɛmɛi, etee gbohii ashi, ni ejie mɛi kɛje oshãrai amli. Ekɛ nakai feemɔ hã ana nɔ ni wɔsɛɛ lɛ ebaafee ehã adesai fɛɛ ni boɔ Nyɔŋmɔ toi lɛ. (Mateo 15:30, 31; Yohane 5:28) Be ni Yesu gbo lɛ, Nyɔŋmɔ tee lɛ shi kɛba wala mli kɛ mumɔŋ gbɔmɔtso. (1 Petro 3:18) No sɛɛ lɛ, Yesu mɛ yɛ Nyɔŋmɔ ninejurɔ nɔ kɛyashi Yehowa hã lɛ hegbɛ akɛ eye shikpɔŋ lɛ fɛɛ nɔ akɛ Maŋtsɛ. (Hebribii 10:12, 13) Amrɔ nɛɛ Yesu miiye nɔ akɛ Maŋtsɛ yɛ ŋwɛi, ni esɛɛnyiɛlɔi lɛ miitswa nakai sane kpakpa lɛ he adafi yɛ jeŋ fɛɛ.—Kanemɔ Daniel 7:13, 14; Mateo 24:14.\nEtsɛŋ, Yesu kɛ hegbɛ ni eyɔɔ akɛ Maŋtsɛ lɛ baatsu nii kɛfo piŋmɔi fɛɛ sɛɛ, ni ebaajie mɛi ni hãa mɛi piŋɔ lɛ. Mɛi fɛɛ ni boɔ Yesu toi kɛtsɔɔ akɛ amɛyɛ hemɔkɛyeli yɛ emli lɛ baaná wala yɛ paradeiso mli yɛ shikpɔŋ lɛ nɔ.—Kanemɔ Lala 37:9-11.


Ani Yehowa Odasefoi Nyɛɔ Mɛi Anɔ Koni Amɛtsake Amɛjamɔ? | FAQ\nDabi, wɔfeee nakai. Wɔfee lɛ faŋŋ yɛ wɔ-magazin titri ni ji, Buu-Mɔɔ lɛ mli akɛ: Ejaaa gbɛ akɛ abaanyɛ mɛi anɔ koni amɛtsake amɛjamɔ.” * Yiŋtoi ni nyiɛ sɛɛ nɛɛ ahewɔ wɔnyɛɛɛ mɛi anɔ lɛ:\nYesu enyɛɛɛ mɛi anɔ koni amɛkpɛlɛ etsɔɔmɔi lɛ anɔ kɔkɔɔkɔ. Ele akɛ mɛi fioo pɛ baakpɛlɛ eshɛɛ saji lɛ anɔ. (Mateo 7:13, 14) Be ni ekaselɔi lɛ ateŋ mɛi komɛi anane tɔ̃tɔ̃ yɛ ewiemɔi lɛ ahewɔ lɛ, eŋmɛ gbɛ ni amɛtee moŋ fe ní eeenyɛ amɛ nɔ koni amɛkɛ lɛ ahi shi.—Yohane 6:60-62, 66-68.\nYesu tsɔɔ esɛɛnyiɛlɔi ni amɛkanyɛ mɛi anɔ koni amɛtsake amɛhemɔkɛyeli. Yɛ nɔ najiaŋ ni amɛbaanyɛ mɛi anɔ ni amɛkpɛlɛ Maŋtsɛyeli sane kpakpa lɛ nɔ lɛ, ewo kaselɔi lɛ hewalɛ ni amɛtao toibolɔi ni sa.—Mateo 10:7, 11-14.\nAkɛni Yehowa kpɛlɛɔ jamɔ ni jɛ tsui muu fɛɛ mli lɛ nɔ hewɔ lɛ, nilee bɛ mli akɛ abaanyɛ mɔ ko nɔ ni akɛ lɛ agba sane.—5 Mose 6:4, 5; Mateo 22:37, 38.\nAni wɔnitsumɔ lɛ ji nɔnyɛɛ nɔ?\nEji anɔkwale akɛ wɔshiɛɔ Biblia mli sane lɛ kɛyaa “shikpɔŋ lɛ nɔ hei ni yɔɔ shɔŋŋshɔŋŋ lɛ,” ni wɔfeɔ enɛ yɛ shĩa fɛɛ shĩa taakɛ afã wɔ yɛ Biblia lɛ mli lɛ. (Bɔfoi 1:8; 10:42; 20:20) Ni bei komɛi lɛ, afolɔɔ wɔnaa akɛ wɔnyɛɔ mɛi anɔ koni amɛtsake amɛjamɔ tamɔ bɔ ni afolɔ mra beiaŋ Kristofoi lɛ anaa lɛ. (Bɔfoi 18:12, 13) Kɛ̃lɛ, enɛ ji naafolɔmɔ kɛkɛ. Wɔ kɛ wɔjamɔ lɛ fĩii mɛi anɔ. Moŋ lɛ, wɔheɔ wɔyeɔ akɛ esa akɛ aŋmɛ gbɛ koni mɛi akase nii, koni amɛdamɔ nɔ ni amɛkase lɛ nɔ amɛkpɛ amɛyiŋ.\nWɔnyɛɛɛ mɛi anɔ koni amɛtsake amɛjamɔ, ni wɔkɛ jamɔ ehaaa wɔhiɛ kɛtaooo maŋkwramɔ hegbɛi, agbɛnɛ hu, wɔhãaa mɛi nibii ni wɔkɛ kɔne amɛyiŋ koni amɛbafata wɔhe, ni wɔfeee nibii hu kɛkɔneee mɛi ayiŋ. Enɛ yɛ srɔto kwraa yɛ mɛi ni tsɛɔ amɛhe Kristofoi shi amɛkɛ amɛnifeemɔi gbeɔ Kristo he guɔ lɛ anɔ lɛ he. *\nAni mɔ ko yɛ hegbɛ akɛ etsakeɔ ejamɔ?\nGbalɔ Abraham shi jamɔ ni ewekumɛi yɔɔ mli\nHɛɛ, Biblia lɛ tsɔɔ akɛ mɛi yɛ hegbɛ akɛ amɛtsakeɔ amɛjamɔ. Amaniɛbɔi ni yɔɔ mli lɛ ekomɛi tsɔɔ mɛi komɛi ni shi jamɔ ni amɛwekumɛi yɔɔ mli lɛ, ni amɛ diɛŋtsɛ amɛhala akɛ amɛbaasɔmɔ anɔkwa Nyɔŋmɔ lɛ. Abraham, Rut, mɛi komɛi ni hi Ateene lɛ, kɛ bɔfo Paulo fee enɛ he nɔkwɛmɔnɔ. (Yoshua 24:2; Rut 1:14- 16; Bɔfoi 17:22, 30 34; Galatiabii 1:14, 23) Kɛfata he lɛ, Biblia lɛ eteee shi ewooo mɛi po ni kpɛɔ yiŋ ni nilee bɛ mli ni amɛshiɔ jamɔ ni Nyɔŋmɔ kpɛlɛɔ nɔ lɛ.—1 Yohane 2:19.\nJeŋmaji Ekomefeemɔ Kuu lɛ yɛ mla ni fiɔ sɛɛ akɛ aŋkroaŋkroi yɛ hegbɛ akɛ amɛtsakeɔ amɛjamɔ. Nakai mla lɛ kɛɔ akɛ, mɔ fɛɛ mɔ yɛ “hegbɛ akɛ etsakeɔ ejamɔ loo ehemɔkɛyeli,” etao nilee, ni kɛ́ enine shɛ nɔ lɛ, etsɔɔ mɛi krokomɛi,” ní jamɔ he nilee hu fata lɛ. * Kɛ̃lɛ, hegbɛ nɛɛ kɛ sɔ̃ bafɔɔ mɔ fɛɛ mɔ nɔ akɛ, ebu hegbɛ ni mɔ ko yɔɔ akɛ ebaahiɛ ehemɔkɛyeli mli loo ebaakpoo susumɔi ni ekɛ kpãaa gbee lɛ.\nKɛ́ mɔ ko tsake jamɔ lɛ, ani no tsɔɔ akɛ ebuuu weku lɛ kusumii?\nEsaaa akɛ ebaa lɛ nakai. Biblia lɛ woɔ wɔhewalɛ akɛ, wɔwo gbɔmɛi fɛɛ, ekɔɔɔ he eko jamɔ mli ni amɛyɔɔ. (1 Petro 2:17) Kɛfata he lɛ, Yehowa Odasefoi boɔ Biblia lɛ famɔ akɛ, amɛkɛ woo ahã amɛfɔlɔi lɛ atoi kɛji amɛkɛ amɛ ehiɛɛɛ hemɔkɛyeli kome po.—Efesobii 6:2, 3.\nFɛɛ sɛɛ lɛ, jeee mɔ fɛɛ mɔ kpɛlɛɔ nɔ ni Biblia lɛ kɛɔ lɛ nɔ. Nyɛmiyoo ko ni jɛ Zambia lɛ wie akɛ: “Yɛ he ni mijɛ lɛ, kɛ́ mɔ ko tsake ejamɔ lɛ, abuɔ lɛ akɛ ekwa eweku lɛ ni eyeee weku lɛ anɔkwa.” Nyɛmiyoo nɛɛ wie nakai yɛ shihilɛ ni lɛ diɛŋtsɛ ekɛ kpe be ni ekɛ Yehowa Odasefoi bɔi Biblia lɛ kasemɔ ni ekpɛ mli akɛ ebaatsake ejamɔ lɛ. Ekɛfata he akɛ: “Mifɔlɔi kɛ mi wie shii abɔ akɛ, minifeemɔ lɛ egba amɛnaa waa, ni mihã amɛnine enyɛ shi. Ebafee shihilɛ ko ni wa waa kɛhã mi, ejaakɛ mibuɔ mifɔlɔi waa. . . . Miisumɔ ni maye Yehowa anɔkwa moŋ fe ni mafi jamɔŋ kusumii asɛɛ, ni no etsɔɔɔ akɛ miikwa miweku lɛ.” *\n^ kk. 8 Akɛ nɔkwɛmɔnɔ lɛ, yɛ afi 785 Ŋ.B. lɛ, Charlemagne wo akpɔ akɛ, agbe mɔ fɛɛ mɔ ni yɔɔ Saxony ni ekpɛlɛɛɛ ni abaptisiɔ lɛ akɛ Kristofonyo lɛ. Augsburg Toiŋjɔlɛ Kpaŋmɔ ni maji ni kɛ amɛhe miitswa yɛ Roma Maŋtsɛyeli Krɔŋkrɔŋ lɛ mli lɛ fee yɛ afi 1555 Ŋ.B. lɛ fee lɛ faŋŋ akɛ, esa akɛ maŋ fɛɛ maŋ nɔ lumɔ kɛ ehe adɔmɔ Roma Katolik jamɔ loo Luther jamɔ, ni esa akɛ maŋbii lɛ ateŋ mɔ fɛɛ mɔ afĩ enɔyelɔ lɛ jamɔ sɛɛ. Kɛ́ ofĩii onɔyelɔ jamɔ sɛɛ lɛ, mla ŋmɛɔ gbɛ akɛ ahã oshi maŋ lɛ mli.\n^ kk. 11 Hegbɛi nɛɛ ekomɛi hu yɛ African Charter on Human and Peoples’ Rights, American Declaration of the Rights and Duties of Man, 2004 Arab Charter on Human Rights, the ASEAN (Association of Southeast Asian Nations) Human Rights Declaration, European Convention on Human Rights, kɛ International Covenant on Civil and Political Rights. Kɛ̃lɛ, maji ni kpɛlɛɔ nɛkɛ mla naa hegbɛi nɛɛ anɔ lɛ ehiɛɛɛ susumɔ kome yɛ mlai nɛɛ kɛnitsumɔ mli.\n^ kk. 14 Biblia lɛ tsɔɔ akɛ Yehowa ji anɔkwa Nyɔŋmɔ lɛ gbɛ́i.\nBei komɛi lɛ, afolɔɔ Yehowa Odasefoi anaa akɛ amɛfiteɔ wekui. Shi ani eji anɔkwale akɛ Odasefoi fiteɔ wekui\nAni be ko baashɛ ni mɛi fɛɛ bafee ekome kɛja anɔkwa Nyɔŋmɔ koome lɛ?


Zakaria 13 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nAbaajie amagai kɛ amale gbalɔi kɛje shikpɔŋ lɛ nɔ (1-6)\nAmale gbalɔi ahiɛ baagboi (4-6)\nAbaatswa tookwɛlɔ lɛ nɔ (7-9)\nAbaatsuu mlijai etɛ mli ekome he (9)\n13 “Nakai gbi lɛ nɔ lɛ, abaagbele nubu ko naa ahã David shĩa lɛ kɛ Yerusalembii lɛ, koni akɛtsuu amɛhe kɛjɛ esha kɛ muji mli.+ 2 “Nakai gbi lɛ nɔ lɛ,” Yehowa, taiatsɛ lɛ kɛɛ, “Magbe amagai lɛ agbɛ́ii lɛ kɛje shikpɔŋ lɛ nɔ,+ ni akaiŋ amɛ dɔŋŋ; ni majie gbalɔi lɛ kɛ mumɔ ni hãa afeɔ nibii ni he tseee lɛ kɛje shikpɔŋ lɛ nɔ.+ 3 Ni kɛji mɔ ko aaagba ekoŋŋ lɛ, epapa kɛ emami ni fɔ lɛ lɛ baakɛɛ lɛ akɛ, ‘Ohiŋ wala mli, ejaakɛ owie amale wiemɔi yɛ Yehowa gbɛ́i lɛ mli.’ Ni epapa kɛ emami ni fɔ lɛ lɛ baatsu lɛ nɔ yɛ gba ni egbaa lɛ hewɔ.+ 4 “Nakai gbi lɛ nɔ lɛ, gbalɔi lɛ ateŋ mɔ fɛɛ mɔ hiɛ baagbo yɛ eninaa lɛ hewɔ, be fɛɛ be ni ebaagba; ni amɛwoŋ gbalɔ atade ni akɛ kooloo hetsɔi fee+ kɛlakaŋ mɛi. 5 Ni ebaakɛɛ akɛ, ‘Jeee gbalɔ ji mi. Nuu ni huɔ shikpɔŋ lɛ nɔ ji mi, ejaakɛ mɔ ko hé mi be ni miji gbekɛ lɛ.’ 6 Ni kɛji mɔ ko bi lɛ akɛ, ‘Mɛɛ faji yɔɔ okɔɔji ateŋ nɛɛ?’* ebaahã hetoo akɛ, ‘Miná faji nɛɛ yɛ minanemɛi* ashĩa.’” 7 “Bo klante, tee shi owo mitookwɛlɔ lɛ,+Tee shi owo nuu ni ji minaanyo lɛ,” Yehowa, taiatsɛ lɛ kɛɛ. “Tswaa tookwɛlɔ lɛ nɔ,+ ní tooku* lɛ agbɛ ashwã;+Ni madɔ minine mato mɛi ni ji mɛi bibii lɛ anɔ.” 8 “Ni yɛ shikpɔŋ lɛ fɛɛ nɔ lɛ,” Yehowa kɛɛ,“Abaafolɔ mɛi ni yɔɔ nɔ lɛ amlijai etɛ mli enyɔ ashwie, ni amɛhiɛ baakpãtã;*Ni abaashi mlijai etɛ mli ekome lɛ yɛ nɔ. 9 Ni mikɛ mlijai etɛ mli ekome lɛ baatsɔ la mli;Ni matsuu amɛhe tamɔ atsuɔ jwiɛtɛi he lɛ,Ni maka amɛ makwɛ tamɔ akaa shika tsuru akwɛɔ lɛ,+ Amɛbaabo amɛtsɛ migbɛ́i lɛ,Ni mahere amɛ nɔ. Makɛɛ akɛ, ‘Mimaŋ ji amɛ,’+ Ni amɛ hu amɛbaakɛɛ akɛ, ‘Yehowa ji wɔ-Nyɔŋmɔ.’”\n^ Hebri sht. ŋm., “Mɛɛ faji yɔɔ oniji ateŋ nɛɛ?” Ni tsɔɔ akɛ, faji lɛ yɛ etsitsi nɔ loo ekotosɛɛ.\n^ Loo “mɛi ni sumɔɔ mi.”\n^ Loo “gwantɛŋi.”\n^ Loo “amɛbaagboi.”